14.11.2018 Муаллиф Мадаминжон СОЛИЖОНОВ\nШу йилнинг 28 апрель куни қабул қилинган “1941-1945 йиллардаги уруш фахрийларини, шунингдек, фашистлар концлагерларининг вояга етмаган собиқ маҳбуслари ва Ленинград шаҳри қамал қилинган даврда ишлаган фуқароларни ижтимоий ҳимоя қилиш бўйича қўшимча чора-тадбирлар тўғрисида”ги Вазирлар Маҳкамаси қарорига асосан вилоятимиз бўйлаб эзгу чора-тадбирлар тобора кенг қулоч ёзмоқда.\nХусусан, иккинчи жаҳон уруши ва меҳнат фахрийлари хонадонига мурувват ташрифларининг амалга оширилаётгани кексаларга ғамхўрликнинг ёрқин ифодаси сифатида намоён бўлмоқда.\nМуҳтарам Юртбошимиз томонидан уруш фахрийлари учун тайёрланган қимматбаҳо туҳфа – қишки ва ёзги кийимлар жамланмасини вилоят “Нуроний” жамғармаси вакиллари мутасадди ташкилотлар билан биргаликда ўз эгаларига топширдилар.\nФарғона шаҳрининг ўзида 16 нафар кексаларимиз хонадонига саховатли ташриф амалга оширилди.\n– Дунёдаги энг бахтли халқмиз. Чунки юртимизда ёш авлод ҳам, кексалар ҳам доимо эъзоз ва эътиборда. Бугунги йўқловдан бошим кўкка етди. Юртимиз янада тараққий этсин, Президентимиз омон бўлсин, дея дуога қўл очаман. Мана шундай бахтиёр кунлар насиб этганига шукр, – дейди шаҳарнинг Собурбулоқ маҳалласида яшовчи уруш фахрийси, 93 ёшли Мўминжон ота Анорбоев.\n– Мамлакатимизда инсон азиз, – дейди Беруний маҳалласида яшовчи онахон Пелагея Просяник. – Ҳар бир нуроний йилдан йилга кўпроқ қадр ва эъзоз топмоқда. Уларнинг саломатлиги, маданий дам олишлари учун кенг имкониятлар яратиб берилмоқда. Бунинг учун ҳамиша биз қариялар истиқлолимиз абадий, юртимиз тинч, осмонимиз мусаффо бўлсин.\nУруш фахрийларининг суронли жанггоҳларда кўрсатган жасорати, Ватан ҳимояси йўлидаги мардонавор кураши бугунги авлод учун улуғ ибрат ва сабоқдир. Нуронийлар ҳузурида бўлган мутасаддилар ана шулар ҳақида тўхталишди. Йўқловлардан фахрийларнинг оила аъолари ҳам чексиз миннатдор бўлишди.\nБу каби ташрифлар ҳар бир туман, шаҳарда амалга оширилиб, нуронийларнинг хонадонида самимий изҳорлар билдирилмоқда.\n« Фарғона вилоятини комплекс ривожлантириш\nҲаётий ҳужжатлар – фаровонликка кафолат »


Ўзбекистон U-16 терма жамоаси устози Осиё чемпионатида янги юлдузлар кашф этилишидан умидвор\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўзбекистон U-16 терма жамоаси устози Осиё чемпионатида янги юлдузлар кашф этилишидан умидвор\t14:19, 16 сентябрь\tФутбол бўйича Ўзбекистон U-16 терма жамоаси бош мураббийи Темур Олимхўжаев Осиё чемпионати “D” гуруҳи иштирокчилари – Таиланд, КХДР ва Яман терма жамоалари устозлари билан биргаликда ташкил қилинган матбуот анжуманида мусобақа ҳақида ўз фикрини билдириб, мусобақа давомида Осиёнинг бўлажак футбол юлдузлари кашф этилишига умид қилдирди. Мураббийнинг сўзлари ЎФФ матбуот хизматининг “Телеграм”даги расмий каналида эълон қилинди.\n“Ушбу нуфузли мусобақада кучсиз жамоанинг ўзи йўқ. Саралаш босқичида муносиб қатнашиб, ғолиб бўлган жамоалар бу ерга ташриф буюрган. Гуруҳимиздаги барча рақиблар - ҳурматга сазовор. Умид қиламанки ушбу мусобақада Осиёнинг бўлажак футбол юлдузларини кашф қиламиз. Ўзбекистон ушбу мусобақага тайёр. Жамоа таркибида жароҳатланганлар йўқ.\nБиринчи рақибимиз - Таиланд. Мен мураббийлик фаолиятим давомида кўп бора ушбу юрт жамоалари билан тўқнаш келганман. Ушбу давлатда сўргги йилларда футбол анча ривожланди ва ҳамон ривожланиб бормоқда. Таиландга қарши ўйинда ижобий натижадан ташқари чиройли ўйин билан мухлисларни хурсанд қилмоқчимиз”, – деди Темур Олимхўжаев. Эслатиб ўтамиз, U-16 Осиё чемпионати 15 сентябрь куни Ҳиндистоннинг Гоа шаҳрида старт олганди. Мазкур мусобақа 2 октябрга қадар давом этади.


Давлат тилининг хўжалик бошқаруви ва жамоат жойларида қўлланилиши - hudud24.uz\n2021, 21-Aprel | 01:54\nБош саҳифа Муҳим Давлат тилининг хўжалик бошқаруви ва жамоат жойларида қўлланилиши\nДавлат тилининг хўжалик бошқаруви ва жамоат жойларида қўлланилиши\n10:25 / 03-04-2021\nБарчамизга маьлумки, ҳар бир давлатнинг мавжудлигининг асосий омилларидан бири бу – унинг давлат тилидир. Давлат тили эса ўша заминда асрлар оша истиқомат қилиб келган халқ сўзлашадиган, уларнинг миллат сифатида бирлашишига хизмат қилган она тили асосида шаклланади. 1989 йил 21 октябрда ўзбек тилига давлат тили мақомининг берилиши ва “давлат тили тўғрисида”ги Қонуннинг қабул қилиниши халқимиз учун жуда катта воқеа бўлганлиги фикримизнинг тасдиғи десак муболаға бўлмайди, албатта. Чунки бу қонуннинг қабул қилиниши мустақиллик учун ташланган дастлабки қадам эди.\nМустақилликка эришганимиздан ҳозирги кунга қадар ўзбек тилининг ривожи учун кенг кўламдаги ислоҳотлар амалга оирилди. Хусусан, давлат тилининг ривожланиши учун, унинг келажакдаги истиқболи учун айни шу соҳани ривожлантирадиган зиёлиларга ва бошқа масьул вакилларга барча зарур шарт-шароитлар яратиб берилди. Қонунчиликда ҳам давлат тилининг жамиятдаги ролини оширишга, унга нисбатан ҳурматсизлик ҳолатларининг кузатилишига йўл қўймасликка каратилган нормаларнинг номатив-ҳуқуқий ҳужжатларда мустаҳкамланганлиги бу борадаги ҳаракатларни ифодалайди.\nПрезидентимизнинг зиёлиларга қарата: “Она тилимизнинг бойлигини, унга бўлган ҳурматингиз ва муҳаббатингизни тилимизни дунёга тараннум этиш билан кўрсатишингиз керак”, деган эди. Бу улуғвор ишга биз нечоғли тайёрмиз? Она тилига бўлган ҳурматимиз, муҳаббатимиз ҳаётда амалий исботини топяптими? Дарҳақиқат, мамлакатимизда олиб борилаётган кенг кўламдаги ҳаракатлар давлат тилининг ҳурмати тўла маьнода ўз ўрнига қўйилишига етарли бўлмайди. Бунинг учун ўзбек тилига нисбатан жамиятда шундай руҳиятни вужудга келтириш керакки, токи бу тилга нисбатан шу жамиятда яшаётган ҳар бир шахс ўзининг шаьни, қадр-қиммати сифатида қарасин. Давлат тилини қабул қилинган кунида нишонлаш ёки унда-бунда у ҳақида гапириш орқалигина жамиятнинг шуурига киритиб бўлмайди. Бунга жамоат назоратини ташкил қилиш орқали ҳам эришиш мумкин, албатта. Жамоат назоратини эса ҳақиқий фидоий инсонлар орқали амалга оширишимиз мақсадга мувофиқ ҳисобланади.\nЖамиятимиздаги шунақанги қатлам вужудга келдики, улар асосий эьтиборини хорижий тилларни ўрганишга қаратишмоқда. Хорижий тилни ўргатишга ихтисослашган марказлар сони кун сайин ошиб бормоқда. Бу яхши, албатта, қачонки ўзининг аждодлари қадрлаган ва шу тилда ёзилган асарлари жаҳоннинг ривожланган давлатлари тилларига таржима қилинган она тилларини билсаларгина. Бундан ташқари, юртимизда тадбиркорликка кенг йўл очилганлиги сабаб тадбиркорлар сони ошмоқда, лекин уларга берилаётган номларда ўзбек тилидаги луғатлар саноқли эканлиги амалга оширилиши керак бўлган ислоҳотлар кўп эканлигини англатади.\nДавлат тили ҳақида сўз борганда, одатда асосий эьтиборни жамиятда бу соҳада мавжуд муаммолар ва олиб борилаётган ислоҳотларга қаратамиз, аммо камдан кам ҳолатларда давлат органларида бу борада қандай муаммолар мавжуд ва қандай ишлар амалга оширилаётганлиги ҳақида сўз юритилади. Ўзбекистон Республикаси Президентининг 2010 йилнинг 20 октябрдаги\n6084-сонли Фармони асосида қабул қилинган 2020 – 2030 йилларда ўзбек тилини ривожлантириш ва тил сиёсатини такомиллаштириш Консепсиясида давлат органлари ва ташкилотлари раҳбар ходимларига давлат тилини талаб даражасида билиш ва унга ҳурмат билан муносабатда бўлиш мажбурияти юкланиши, барча давлат органлари ва ташкилотларида давлат тилида иш юритиш салоҳиятига эга бўлган малакали кадрлар фаолият кўрсатиши белгиланганлиги бу борадаги мавжуд муаммоларни ҳам намоён этади.\nДарҳақиқат, кўпчилик давлат органлари ва ташкилотлари, умуман олганда давлат ва хўжалик бошқарувида раҳбар ҳодимлар ва бошқа бир қанча ҳодимлар давлат тилида фолиятларини олиб боришмайди, ваҳоланки бу қонунчилигимизда таьқиқланган. Шу сабабли ҳам бу Консепсия қабул қилинди ва бунинг ижросини таьминлаш учун зарур чоралар кўрилмоқда.\nДавлат ва хўжалик бошқарувида давлат тилини қўллашда йўл қўйилаётган хато ва камчиликларнинг аксарияти ходимларнинг тилга оид билим даражаларининг етарли даражада эмаслиги билан изоҳланиши табиий. Бунинг олдини олишнинг ягона йўли ходимларга давлат тилини билиш уларнинг мажбурияти ва бурчи еканлигини тушунтириш ҳамда унинг устидан амлий назоратни амалга оширишдир.\nДавлат хизматлари агентлиги бошқарма бошлиғи ўринбосари\nАввалги мақолаЎзини ўзи банд қиладиган фуқароларга 5 млн сўм миқдорида нақд пулда кредит берилади\nКейинги мақолаХодимларга давлат тилини чуқур ўрганишлари учун зарур шарт-шароитлар яратилмоқда


Мактаб директори ва ўқитувчи ўртасида можаро: меҳнат вазирлиги изоҳ берди - 27.06.2019, Sputnik Ўзбекистон\nМактаб директори ва ўқитувчи ўртасида можаро: меҳнат вазирлиги изоҳ берди\nМактаб директори буйруғига билан Меҳнат кодексининг 100 моддасига (ходимнинг малакаси етарли бўлмаганлиги ёки соғлиғи ҳолатига кўра бажараётган ишига нолойиқ... 27.06.2019, Sputnik Ўзбекистон\n14:32 27.06.2019 (янгиланди: 14:34 27.06.2019)\n© Sputnik / Антон Уницын / Фотобанкка ўтишПустые парты в одном из классов\nМактаб директори буйруғига билан Меҳнат кодексининг 100 моддасига (ходимнинг малакаси етарли бўлмаганлиги ёки соғлиғи ҳолатига кўра бажараётган ишига нолойиқ бўлиб қолиши банди) асосан Фарҳод Тошбоев билан меҳнат шартномаси тугатилган.\nТОШКЕНТ, 27 июн – Sputnik. Маҳаллий ОАВларда Сурхондарё вилояти Денов туманидаги 75-ўрта мактабда юз берган ҳолат юзасидан хабар қилинди.\nПрезидент мактабларига имтиҳон икки босқичда ўтказилади\n26 Июн 2019, 19:19\nСурхондарёлик Жангил Эшқулова унинг фарзанди Фарҳод Тошбоев ишдан бўшатилгани ҳолати юзасидан мурожаат йўллайди. Унда 2017 йил Денов туманидаги 75-ўрта мактабга чақириққача ёшларни тайёрлаш фанидан ўқитувчи вазифасига ишга қабул қилинган. Ф.Тошбоев айрим ўқувчилар Россия Федерациясига меҳнат миграциясига кетгани, айримлари дарсга муттасил келмагани учун журналда бу ҳолни қайд этиб, уларга баҳо қўймайди.\nОнанинг иддаосига кўра, мактаб директори Марҳабо Турдиева Ф.Тошбоевдан дарсга келмаётган ўқувчиларнинг баҳоларини қўйиб беришни талаб қилади. Ёш ўқитувчи бунга кўнмайди. Шундан сўнг раҳбар ҳамда ўқитувчи ўртасида шахсий хусумат пайдо бўлади.\nФ.Тошбоев керакли инстанцияларга мавжуд вазият юзасидан мурожаат қилади. Мактабдаги бу ҳолат юзасидан прокуратура тақдимномасига асосан хизмат текшируви ўтказилади ва Ф.Тошбоевнинг барча важлари ўз исботини топади. Жумладан, 10-“Д” синф ўқувчилари Ф.Жалилов ва Н.Ҳасанова дарсларга мунтазам қатнашмагани, 11-"Б" синф ўқувчиси М.Қўчқоров ва 11-“А” синф ўқувчиси И.Қобилова ишлаш учун Россия Федерациясига кетгани, 10-“Б” синф ўқувчилари Ф.Бойматов ва Б.Ибрагимов дарсларда мунтазам равишда қатнашмагани аниқланган.\nМактаб директори М.Турдиевага Сурхондарё вилоят ХТБ бошлиғининг буйруғи билан “ҳайфсан” интизомий чораси кўрилади. Шундан сўнг М.Турдиева “номутахассиссан” деган важ билан Ф.Тошбоев билан тузилган меҳнат шартномасини бузиб, уни ишдан ҳайдаш тадоригига тушган.\nУшбу ҳолат юзасидан изоҳ олиш мақсадида Sputnik Ўзбекистон мухбири Бандлик ва аҳолини меҳнат муносабатлари вазирлиги матбуот хизматига мурожаат қилди.\n“Мактаб директорининг 2019 йил 24 июндаги буйруғига билан Меҳнат кодексининг 100 моддаси 2-қисм 2-чи банди (ходимнинг малакаси етарли бўлмаганлиги ёки соғлиғи ҳолатига кўра бажараётган ишига нолойиқ бўлиб қолиши) асосан Фарҳод Тошбоев билан меҳнат шартномаси тугатилган. Чунки Тошбоевнинг мутахассислиги кимё-технолог. Бироқ 102-модданинг “Меҳнат шартномасини иш берувчининг ташаббуси билан бекор қилиш тўғрисида огоҳлантириш талаблари бузилган. Мактаб директорига бу қоидабузилишни бартараф этиш ҳақида тақдимнома берилган”, - деб маълум қилишди матбуот хизматида.


Исмлар сонини ҳисоблашга кетган вақт: 0.016373 сек.\nҚидирув матни бўйича топилган исмлар сони: 963.\nТабар (Tabar) » форс-тожикча » ўғил бола\nболта; болтадек мустаҳкам, бақувват бўлсин\n648 Синоним: Номаълум Ўз вариантингизни киритинг.\nТабарали (Tabarali) » форс-тожикча, арабча » ўғил бола\nболтадек мустаҳкам, бақувват бўлсин ва Али ўз паноҳида асрасин ёки Алининг авлодига мансуб бола\n554 Синоним: Номаълум Ўз вариантингизни киритинг.\nТабассум (Tabassum) » арабча » қиз бола\nҳаётидан шод, хурсанд бўлиб юрсин ёки табассумли, очиқ чеҳрали, кулиб турувчи қиз\n623 Синоним: Номаълум Ўз вариантингизни киритинг.\nТабдил (Tabdil) » арабча » ўғил бола\nалмаштирилган, алмашиб олинган бола\n603 Синоним: Номаълум Ўз вариантингизни киритинг.\nТабдила (Tabdila) » арабча » қиз бола\nалмашиб олинган қиз\n601 Синоним: Номаълум Ўз вариантингизни киритинг.\nТабиба (Tabiba) » арабча » ўғил бола\nэмловчи, шифокор, даволовчи. Шакллари: Табиббой, Табибжон\nТабибулла (Tabibulla) » арабча » ўғил бола\nАллоҳ шифо берувчи, нажоткор ёки Аллоҳ ато қилган соғлом бола\n566 Синоним: Номаълум Ўз вариантингизни киритинг.\nТабила (Tabila) » арабча » қиз бола\nумри узоқ, узоқ яшовчи қиз\n585 Синоним: Номаълум Ўз вариантингизни киритинг.\nТабия (Tabiya) » арабча » қиз бола\nқалъа; ҳимоя қилинган, маҳкам, мустаҳкам\n637 Синоним: Номаълум Ўз вариантингизни киритинг.\nТабрика (Tabrika) » арабча » қиз бола\nқутловга, олқиш, табрикка сазовор қиз.\n555 Синоним: Номаълум Ўз вариантингизни киритинг.\n1 2 3 4 5 Кейинги ⇨ Охирига (97)


Фарғонада анорчилик ривожланмоқда – Сурхон тонги\nБош саҳифа / Қишлоқ хўжалиги / Фарғонада анорчилик ривожланмоқда\nФеврал 19, 2019\tҚишлоқ хўжалиги Изоҳ қолдириш 891 Кўрилди\nБунинг учун вилоятимизда замонавий мезонлар асосида барча шарт-шароитлар яратиляпти\nПрезидентимиз ташрифидан сўнг…Муҳтарам Президентимиз ўтган йилнинг 12-13 июнь кунлари вилоятимизга ташриф буюриб, бунёдкорлик ишлари, йирик лойиҳалар билан танишиш ва халқ билан мулоқот қилиш жараёнида Фарғонанинг эртанги кун истиқболи билан боғлиқ кўплаб эзгу ташаббусларни илгари сурган эди.\nТашриф доирасида давлатимиз раҳбари дастлаб Қува туманидаги “Фарғона анорчилик” масъулияти чекланган жамияти шаклидаги агрофирма фаолияти билан танишгани бежиз эмас. Боиси мамлакатимиз тараққиётининг бугунги янги босқичида вилоятимизда боғдорчиликни ривожлантириш, мева-сабзавотлар экспортини ошириш мақсадида ўнлаб истиқболли лойиҳалар ҳаётга татбиқ этилиб, бу борада салмоқли ютуқларга эришилмоқда.\nАйни кунларда ташриф доирасида белгиланган чора-тадбирлар режаси асосида “Фарғона анорчилик” агрофирмасида дунёга машҳур янги анор навларини яратиш, вилоятимизнинг барча шаҳар-туманларида анорзорлар барпо этишга алоҳида эътибор қарата бошлади.\n— Белгиланган режага кўра, вилоят ҳокимлиги кўмагида шаҳар ва туманларимизда жорий йилнинг ўзида 5 минг гектар янги анорзорлар ташкил этиш бўйича изчил саъй-ҳаракатлар олиб борилмоқда, — дейди “Фарғона анорчилик” МЧЖ шаклидаги агрофирма раҳбари, Фарғона давлат университети фахрий профессори Мастурахон Сайфуддинова.\n“Фарғона анорчилик” агрофирмаси қошида “Фарғона анорчилик мактаби” фаолияти йўлга қўйилди. Олтиариқ туманида жорий йилда 380 гектар ерда анорзорлар барпо этиш ишларига киришилди. Бунинг учун “Фарғона анорчилик” агрофирмасидан шартнома асосида 387 минг туп анор қаламчалари олиб келиш режалаштирилди. Айни кунларда эзгу ташаббусни рўёбга чиқариш учун 1 миллиард 72 миллион сўм маблағ зарурлиги ҳисоб-китоб қилинди.\nБугунги кунда Олтиариқ туманининг Қизилтепа массивида “Фарғона анорчилик” агрофирмаси мутахассислари томонидан намунавий тарзда анорзорлар барпо этиш ишлари олиб борилмоқда. Бу юмушларнинг сифатли, белгиланган агротехник тадбирлар доирасида амалга оширилиши вилоят ҳокимлиги эътиборида. Ҳар бир жараён ҳаётий ва илмий тажрибани ўзаро уйғунлаштирган ҳолда ташкил этилиши таъминланаяпти.\nБу йил Риштон туманида 300 гектар ерда анорзорлар барпо этиш режалаштирилган бўлиб, бунинг учун 649,7 миллион сўм маблағ ўзлаштирилиб, 250 минг тупга яқин анор кўчатлари экилади. Бугунги кунгача 40 нафар лойиҳа ташаббускорларидан аризалар олиниб, уларга ер майдонлари ажратилди. Ўз навбатида, 21 нафар лойиҳа ташаббускорлари билан белгиланган тартибда шартнома имзоланишига эришилди.\n— Яқин истиқболда инвестиция дастурлари доирасида вилоятимизга Европадан қадоқлаш, маҳсулот қабул қилиш, ювиш ва саралаш ускуналари, музлатгич агрегатлари келтириб ўрнатиш режалаштирилмоқда, — дейди М.Сайфуддинова. — Натижада, нафақат анор етиштириш, шу билан бирга анор шарбати, сараланган анор доначалари, қадоқланган анор тайёрлаш ҳамда экспорт қилиш ҳажми йилдан-йилга ортиб боради. Бунинг учун вилоятимизда қулай иқлим шароити ҳамда ҳуқуқий ва иқтисодий асослари яратилган.\n“Фарғона ҳақиқати” махсус мухбири\nТэгларанор анорчилик Фарғона\nОлдинги Чет элга боришади\nКейинги “НАРИМТЕКС”: дунё кезаётган бренд


UzNews - Ўзбекистонда меҳрибонлик уйлари Миллий гвардия масъуллигига ўтказилади\n28 июл 2021, 16:17\nЎзбекистонда меҳрибонлик уйлари Миллий гвардия масъуллигига ўтказилади\nШавкат Мирзиёев 28 июль куни Тошкент шаҳридаги 21-меҳрибонлик уйини бориб кўрди.\nШавкат Мирзиёев меҳрибонлик уйида яратилган шароитлар билан танишиб, болаларнинг машғулотларини кўздан кечирди.\nҚайд этилишича, муассасада 122 нафар ўғил-қиз тарбияланмоқда. Уларнинг 47 нафари етим, 75 нафари ижтимоий етим болалардир. Таълим масканида малакали ўқитувчилар, психолог, логопед, дефектологлар фаолият юритмоқда. Робототехника, ментал арифметика, сартарошлик, пазандалик, тикувчилик тўгараклари ташкил этилган. Спорт машғулотларида болалар саломатлигини мустаҳкамлаш билан бирга республика ва халқаро мусобақаларда совриндор ҳам бўлмоқда.\n“Бугун келишимиздан мақсад сизлар билан кўришиб, сизларнинг тимсолингизда барча тарбияланувчилар учун шароитларни бундан-да яхшилаш, иложи борича, оиладагидек муҳит, тарбия ташкил қилиш. Ҳамма билан тенг бўлиб таълим-тарбия олишингиз, олийгоҳларда ўқиб, касб эгаллашингиз, уй ва иш билан таъминланиб, ҳаётда муносиб ўрин топишингиз учун имкониятлар яратамиз. Шуни билингларки, сизларнинг ота-онангиз, ватанингиз бор. Давлат сизларни ҳеч қачон эътиборсиз қолдирмайди”, - деди президент.\nШу боис давлат раҳбари барча меҳрибонлик уйлари ва махсус мактаб-интернатларни Миллий гвардия масъуллигига ўтказиш таклифини билдирди.\n“Бу муассасаларнинг моддий ҳомийси бор, маънавий ҳомий керак. Бу ҳам савоб, ҳам керакли иш”, – деди Шавкат Мирзиёев.\nТаъкидланишича, меҳрибонлик уйида шароитлар яхши. Лекин, болалар билан якка тартибда ишлаш, уларни касбга йўналтириш талаб даражасида эмас. Тарбияланувчиларнинг 18 ёшдан кейинги мустақил ҳаёти, олий маълумот олиши ва бандлигига кўмаклашувчи масъул идора йўқ.\nЎзбекистонда 16 та меҳрибонлик уйи ва 4 та болалар шаҳарчаси бор. Уларда 1 минг 823 нафар ўғил-қиз яшаб, ўқимоқда. 86 та махсус мактаб-интернатда 21 минг 363 нафар бола тарбияланмоқда. Ушбу муассасалар, синов тариқасида, Миллий гвардия масъуллигига ўтказилиши белгиланди. Болаларга ихтисослашган таълим бериш ва ватанпарварлик руҳида тарбиялаш бўйича методика яратиш вазифаси қўйилди.


Тушда кон курса туш табири қон батафсил малумот ўқинг\nКон тушда курса туш табири – Тушдаги қон инсон ҳаётида жуда катта аҳмиятга эга. Агар тушда бадандан кон чиққанини кўрсангиз, азият ва ташвишга далолат. Агар кон яра ҳосил қилмасдан туриб чиққанини кўрсангиз, пора олиш ёки беришга табир қилинади.\nАгар киши тушда кон ичса, ҳаром молга эга бўлади ёки кон тўкишига далолат беради. Агар бирон жойингиздан кон чиқсаю бироқ ундан доғ яни из қолмаса, гуноҳлардан фориғ бўлишга табир қилинади. Эркак киши учун жинсий азодан кон келиши, ўнгида умр йўлдошининг ҳомиласига тасир қилиши мумкинлиги ҳақида огоҳ этади. Ҳомила нобуд бўлиши мумкин. Бу ҳолат юз бермаслиги учун уларга кўпроқ этибор қаратилиш талаб этилади.\nАгар камбағал киши баданидан қон оқаётганини кўрса, бойлик ортиришига далил. Ҳудди шундай тушни кўрган бой кимса, зарар кўриши мумкин. Тушдаги кон сийиш, ўнгдаги ногирон фарзандга ишора. Базида бу каби тушни кўрган кимса, ношарий аёл билан жинсий яқинликка киришиши деб табир қилинади. Ҳали турмушга чиқмаган қиз учун ҳайз конини кўриш, оила қуришига яни никоҳга далолат.\nБордию ҳамиладор аёл бундай туш кўрса, ҳомиласи ҳаф остида эканлигидан далолат беради. Ҳайз тўхтатган аёл тушда ҳайз қонини курса, бемор бўлишига ишора беради. Бундан ташқари тушдаги кон, уй эгаси ва унинг яқинлари чиқим қилишга деб табир қилинади.\nТушда кон курса: Ибн Сийрийн табири\nЎз замонинг таниқли ва машхур уламоси Ибн Сийрийн тушдаги қонни қуйидагича табир қилади. Агар киши тушда қон курса ёки бадани конаса, бошига мушкул иш тушгай. Агар жароҳати битган бўлсада ўша жойдан кон оқса, бойлик топгай. Бордию тушдаги кон кийимига теккан бўлса ёки бурни қонаса, ҳаром молга эга бўлгай.\nАгар киши тушда қон олдирса, дўсти унга бир ёмон гап айтгай ёки давлатидан зарарга ишлатгай. Имом Жафар Содиқ Раҳматуллоҳ алайҳ кон олдирмоқ тўрт нарсага ишора бериши ҳақида қуйидагиларни табир қилганлар.\nТуш табири кон: Ванга табири\nБашоратчи Ванга тушдаги конга қуйидагича табир берган. Қон бу ҳаёт тимсоли ифодасида келади. Бу туш жуда кам ҳолларда яхшиликка табир қилинади. Бунда тушдаги ҳолатга этибор қаратмоқ лозим. Агар тушингизда кон оқаётган бўлса, ўнгда катта азоб уқубатларга дуч келишингиз мумкин. Тушдаги кон тўкиш қай ҳолатда бўлмасин душманга табир қилинади.\nБордию сиз денгизда оқаётган конни кўрсангиз, бу туш ўнгда, ўзингизни, жуда кучли ҳислар, тажрибалар ва офатлар ичида қолгандек ҳис қилаётган эканлигингиздан дарак беради. Тушда кийимингиз конга ботган бўлса, демак ўнгда, муваффақият ва бахтга эришишингиз учун тўсиқлар бор эканлигидан огоҳ этади. Бундан ташқари яширин душманни англатади.\nАгар сиз тушда кон қусган бўлсангиз, ўнгда саломатликка жиддий аҳамият бериш кераклигини англатади. Бордию бошқа бир таниш ёки нотаниш кимса кон қайт қилса ёки тупирса, ўша инсон адолацизлик қилаётганига ишора. Киши тушда кон сийса, бу туш кичик ҳафдан ёки кичик йўқотишларга олиб келиши мумкин.\nКон бошқа табирларда\nҚон олдирмоқ – Тушда кон олдирган киши, ўнгида режалаштирган ишлари чиппакка чиқишига далолат. Бундан ташқари бази табирларда кон олдириш, дўстдан келадиган зулумни англатади.\nКон олмоқ – Тушда қон олган кишининг бўйнига омонат топширилади. Бошқа табирларда эса қон олдирмоқ, душманлар фитнасидан омон қолиш ва ишлари яхши тарафга ўзгаришига далолат беради.\nҚон оқмоқ – Бордию туш соҳиби тушда кон оқаётганини курса, бошига мушкул иш тушишига далилдир. Бордию кон ярасиз оқаётган бўлса, унда мулкига зиён келишидан дарак беради.\nЧакалок тушда туш табири\nЯқин инсоннинг ўлими тушлар китобининг талқини\nИслом олами ва тушлари\nКасал бўлиш ҳақида орзу қилган туш табири\nШифокорни орзу қилиш\nПичок тушда туш табири\nАвтохалокат туш табири тўлиқ малумот


— Молия муассасамиз жаҳондаги бир қанча нуфузли ташкилот ва ҳамкорлар билан яқин муносабатларни йўлга қўймоқда, — дейди Акциядорлик тижорат «Асака банк»нинг Стратегик ривожлантириш департаменти бошлиғи ўринбосари Барно НЎЪМОНОВА. — Натижада биргина Хитой давлати томонидан кредит линиялари ҳисобидан 530 миллион АҚШ долларлик маблағ ажратилди. Бундан ташқари, Япония, Жанубий Корея, Германия, Россия, Туркия сингари мамлакатлардаги молия муассасаси ҳамда бошқа хорижий компаниялар ҳам бу масалада бизни қўллаб-қувватламоқда. Олинган кредитлар, асосан, нефть-газ, саноат, текстиль сингари соҳаларга йўналтириляпти. Натижада ишлаб чиқариш суръати ошиб, қўшимча иш ўринлари яратилмоқда. Тайёрланаётган маҳсулотнинг аксар қисми хорижга экспорт қилинмоқда. Бу борада ҳукуматимизнинг кўмаги катта.\n— Кафиллик сўраладими?\n— Йўқ. Илгари хорижий кредит линияларини жалб этиш жараёнида давлат кафиллиги сўраларди? Энди масалалар кафиллик талаб этилмасдан ҳал этилади.\n— Кредит учун қанча миқдорда фоиз тўланади?\n— Еврода олинган кредитга 4-5 фоиз, АҚШ долларидаги кредитга эса, 8-9 фоиз миқдорида тўланади. Мазкур жараёнда кредитни қайтариш масаласи томонлар ўртасидаги келишув асосида ҳал этилади.\n— Кредитни қайтариш масаласи-чи?\n— Шу кунга қадар хорижий кредит линияларда берилган маблағни қайтариш борасида ҳеч қандай муаммо пайдо бўлгани йўқ. Бунда ўзаро ишонч, аниқлик ва тезкорлик муҳим роль ўйнамоқда.


Ёрқинхўжа Умаровнинг тўйи қачонлиги маълум бўлди — видео - 10 Мая 2022 - www.SheJoT.CoM\nГлавная » 2022 » Май » 10 » Ёрқинхўжа Умаровнинг тўйи қачонлиги маълум бўлди — видео\nБу ҳақда унинг онаси гапирди\n«The Cover up» лойиҳаси орқали танилган хонанда Ёрқинхўжа Умаровнинг онаси Зоҳида Умарова ўғлининг тўйи қачолигини маълум қилди.\nУнинг сўзларига кўра, 4 июнь куни қизи Зиёданинг тўйи бўлади. Шундан 1 ой ўтгач, Ёрқинхўжа Умаров уйланади. Зоҳида Умарова кўз остига олиб қўйган қиз борлигини айтди.\n«Ёрқинхўжанинг Зиёдахон деган синглиси бор. Ундан кейин Ёрқинхўжани уйлантирамиз. Тўй 4 июнда бўлади. Ўғлимнинг тўйи ҳам бу йил. Зиёдахоннинг тўйидан 1 ой ўтгандан кейин Худо хоҳласа. Келин жуда тайёр эмас. Кўз остимизга олиб қўйган қиз бор. Мен ўйлайманки, у қиз Ёрқинхўжадек йигитга тегишга рози бўлади. Бу танлов оиламиз билан биргаликда қилинган», — дейди у.\nАввалроқ Ёрқинхўжа Умаров бўлажак хотинига экран орқали мурожаат қилганди. Хонанда бўлажак хотинига бақирмаслиги ва уни урушмаслигини айтди. Шунингдек, Ёрқинхўжа Умаров қийналиб кетганини таъкидлаб, бўлажак турмуш ўртоғи уни тезроқ топишини сўради.\n«Бўлажак хотинимга бақирмайман Худо хоҳласа. Қўрқиб кетмасин. Бўлажак хотиним агар мени кўраётган бўлсанг, мен сизни урушмайман. Мени тезроқ топинг. Қийналиб кетдим», — дейди у.\nШунингдек, Ёрқинхўжа Умаров Муниса Ризаеваникида меҳмон бўлганд. Бу ҳақда унинг ўзи саҳифасида маълум қилган. Ёрқинхўжа Умаров Муниса Ризаеванинг онаси унинг қайнанаси эканини айтиб кулган. Шу вақт у билан Карима Ризаева, яъни Мунисанинг синглиси ҳам бўлган.\n«Онамникидаман мен бугун. Муниса тахмин қилиб кўр, мен ҳозир қаердаман. Мен бундан олдинги сторисда куёвман дегандим, ўчириб юборди. Қайнанамникида меҳмонда ўтирибман, ўртоқлар», — дейди хонанда.


ЎзА - Медиа соҳадаги халқаро ҳамкорлик\n13.09.2017 18:31 Чоп этиш версияси\nМиллий матбуот марказида Ўзбекистон Журналистлари ижодий уюшмаси томонидан "Медиа соҳасида халқаро алоқалар – замонавий билим ва кўникмаларни эгаллашнинг муҳим омили" мавзуида матбуот анжумани ўтказилди.\nЖурналистлар ижодий уюшмаси раиси С.Ҳакимов ва бошқалар Президентимиз Шавкат Мирзиёев томонидан адабиёт, санъат, маданият билан бир қаторда оммавий ахборот воситалари соҳаси равнақига доимий эътибор ва ғамхўрлик кўрсатилаётганини таъкидлади.\nДавлатимиз раҳбарининг жорий йил 3 август куни ижодкор зиёлилар билан учрашуви чоғида маънавий-маърифий жабҳалар каби оммавий ахборот воситаларини бугунги шиддатли замонга ҳамоҳанг ривожлантиришга оид масалалар, соҳа ходимлари зиммасидаги муҳим вазифалар белгилаб берилди. 2017 йил 10 август куни қабул қилинган Ўзбекистон Журналистлари ижодий уюшмаси фаолиятини янада такомиллаштириш чора-тадбирлари тўғрисидаги қарор бу борадаги амалий ғамхўрликнинг ёрқин тасдиғидир.\nМамлакатимиз оммавий ахборот воситаларининг халқаро медиа майдонга интеграциялашувида жаҳондаги нуфузли нашрлар, ижодий компаниялар билан самарали алоқалар ўрнатиш, АКТ ва хорижий тилларни пухта эгаллаш муҳим аҳамият касб этади. Кейинги йилларда юртимиз оммавий ахборот воситаларида меҳнат қилаётган бир гуруҳ журналистлар хорижда малака оширди. Миллий журналистикамиз ривожида ўзига хос ўринга эга бўлган бу йўналишдаги ишлар изчил давом эттирилмоқда.\nЎзбекистон Журналистлари ижодий уюшмаси бу борада ҳамкор ташкилотлар билан биргаликда муайян ишларни олиб бормоқда. Хусусан, "Олтин қалам" Миллий мукофоти учун халқаро танлов доирасида кейинги йилларда уюшма ҳамкори бўлган халқаро ташкилотлар медиа мутахассислар учун хорижий сафарларни ташкил этмоқда. Бундай лойиҳалар давомида ходимлар учун нуфузли ахборот агентликлари, етакчи нашрлар фаолияти билан танишиш, чет эллик ҳамкасблар билан тажриба алмашиш имконияти яратилди. ЮНЕСКОнинг юртимиздаги ваколатхонаси томонидан Франция, Эстония, Буюк Британия каби давлатларга ташкил этилган сафарлар бунинг исботидир.\nАйни пайтда Хитой Халқ Республикаси билан ҳам медиа соҳада кенг қамровли ҳамкорлик йўлга қўйилгани эътиборга молик. Уюшма томонидан ХХРнинг юртимиздаги элчихонаси билан биргаликда ташкил этилган медиа-тур иштирокчиларда катта таассурот қолдирди.\n– Хорижий сафар ҳар жиҳатдан фойдали бўлди, – дейди "Саодат" журнали бош муҳаррири Феруза Жалилова. – Биз Хитойнинг етакчи оммавий ахборот воситалари фаолияти билан яқиндан танишдик, тажриба алмашдик. Шунингдек, юртимизда олиб борилаётган кенг кўламли ислоҳотлар ҳақида хорижлик ҳамкасбларимизга сўзлаб бердик.\nАнжуманда медиа-турда қатнашган ижодкорлар ўз таассуротлари ҳақида сўзлаб берди.


Дунёнинг энг баланд кузатув платформалари (фотожамланма)\n22:45 / 27.08.2017\nБаландликдан қўрқмайсизми? Дарахтнинг энг тепасида туриб, қўрқмай пастга қарай оласизми? Баландликдан қўрқиш ё қўрқмаслигингизни дунёнинг энг баланд ва хавфли кузатув платформаларида синаб кўришга нима дейсиз? Уларнинг аксариятидаги шиша поллар эса қизиқувчан сайёҳларга юзлаб метр баландликни нақ оёқлари остида кузатиш имконини беради. Табиийки, бундай баландликка кўтарилишга ҳамма ҳам жазм қила олмайди, бироқ шуни ҳам инобатга олиш жоизки, бундай жойлардаги ҳар бир нуқта барча хавфсизлик воситалари билан таъминланган. Энг юқорига кўтарилишга жазм қилганларга Альп манзаралари, шарқий мегаполис ва ҳатто улкан Гранд-Каньон ҳам табиатнинг майда эрмагидек кўриниши мумкин. Don't Panic дунёнинг энг қўрқинчли ва шу билан бирга ноёб кузатув майдонларига оид маълумотлар билан таништирди.\n«Skywalk 2»нинг кузатув чўққисидан водийлар ва музликларнинг мисли кўрилмаган манзараларига гувоҳ бўлиш мумкин. Бу кузатув майдонида узоқ туришнинг иложи йўқ - шамол ва сайёҳлар оқими бунга тўсқинлик қилади. Шунга қарамай, у дунёдаги энг қизиқ кузатув нуқталаридан бири ҳисобланади.\nSkywalk 2, минтақанинг ўрмон массивлари манзараси\nЧикагодаги Уиллис-Тауэр кузатув майдонлари бутун дунёга машҳур. Бу ерда шаҳар кўчаларидан 1353 фут юқорига кўтарилиш мумкин.\nМайдонни зиёрат қилиш вақти ҳар бир сайёҳлик гуруҳи учун чегараланган: бундай қоида жорий қилинишида майдоннинг энг юқори қаватларидан бирига сон-саноқсиз сайёҳлар оралаб чиқишга мажбур бўлган маҳаллий ўт ўчирувчилар жамоаси оёқ тираб туриб олган.\nШанхай жаҳон молиявий маркази\nШанхай жаҳон молиявий маркази — рўйхатимиздаги энг баланд кузатув майдонига эга бўлган иншоот. Бу ердан шаҳар ва бухтанинг мутлақо эпик манзараси очилади. У Хитойга келган сайёҳларнинг ташрифлар рўйхатида биринчи ўринда туради.\nПлатформанинг бир қисмидан иккинчисига ўтиладиган шиша кўприги алоҳида эътиборга лойиқ.\nCN Tower минораси Шимолий Американинг энг баланд бинораларидан бири сифатида машҳур. CN Tower Торонтодаги бошқа бинолардан баландда бўлиб, шаҳар узра "якка ҳукмронлик" қилиб келади.\nБу ерга келган экскурсиячилар камар билан маҳкамланиб, ҳеч қандай девор билан тўсилмаган чўққининг чеккасида туриш имконига эга бўлишади. Қўрқинчлими дейсизми? Қўрқинчли бўлганда қандоқ!\nМашҳур Гранд-Каньон устидаги кузатув майдонининг дизайни Skywalk музлигидаги платформани ёдга солади.\nКатта ярим доира шаклидаги платформа ҳам шиша полга эга бўлиб, у ҳатто бир неча километр баландликда ҳам ваҳима уйғотмай, сифатли харита суратини ёдга солади.\nРўйхатнинг охирига Альпдаги Дахштайн кузатув майдонини қўшишга қарор қилинди. Ушбу кузатув майдони зиёратчиларга "Муз саройи" деб номланган дунёдаги энг ноёб музликлар манзарасини кашф этади. Бу платформа, шубҳасиз, дунёнинг энг гўзал ва унутилмас жойларидан бири бўлиб, у ерни кўрмаслик сайёҳ учун катта йўқотишга тенг.\nфотожамланма платформалар кузатув\nФотожамланма: Техас тарихидаги энг вайронкор довул\nЯпонлар минимализмни маъқул кўришини тасдиқловчи 32 сурат


Бюджет ишчилари маош ҳақида SMS орқали маълумот олиши мумкин\n10:11 / 23.02.2016\nЎзбекистон Молия вазирлиги UzASBO тизимида махсус хизмат ишга тушганини эълон қилди. Бундан буён, бюджет ишчилари ўз маошлари ҳақидаги маълумотларни SMS хабари орқали билиб олишлари мумкин.\nМуассаса маълумотига кўра, янги хизмат 2016 йилнинг февралидан бошлаб ишга тушади. Керакли маълумотларни олиш учун, мижозлар 7878 қисқа номерга қуйидаги хабарни юборишлари керак zp*ССССССС*MM*YYYY\nУшбу хабарда zp – ойлик маош ҳақида маълумот олиш сўрови, ССССССС – ходимнинг UzASBO дастуриаги индивидуал коди, MM – ой, YYYY – йил сонларидир. ССССССС – кодини ҳар бир ходим ўзи ишлаётган ташкилотнинг молия бўлимидан билиб олиши мумкин.\n2011 йилда ишга туширилган UzASBO дастурига ҳозирги вақтда 26 минг бюджет ташкилот ва муассасалари уланган. UzASBO дастури банклар билан ҳамкорликни ривожлантириб бормоқда. Бугунги кунда Халқ банкининг барча бўлимлари, Ипотека банки, Агробанк, Микрокредитбанк, Қишлоққурилишбанки, Ўзсаноатқурилишбанки, Асака банк ва Ипак йўли банки дастур билан ҳамкорлик қилмоқда.


Ўзбекистон, 06 ноябр 2013\nчоршанба 6 ноябр 2013\nЎзбекистон Маданият ва спорт ишлари вазири лавозимидан шу йилнинг февралида озод қилинган 62 ëшли Турсунали Қўзиевдан шаҳарни тарк қилмаслик ҳақида тилхат олинган. Тилга олинган вазирликда аниқланган молиявий камомад боис, Ўзбекистон прокуратураси тарафидан очилган жиноят иши доирасида собиқ вазир Турсунали Қўзиевнинг ҳам тергов қилинаëтгани айтилди.\nРауф Парфи: “Инсон ҳуқуқи – шеърият ҳуқуқи”\nТошкентдаги “Академнашр” нашриётида туркий оламнинг атоқли шоири Рауф Парфининг янги сайланмаси чоп этилди. Бу жорий йилда 70 ёшни қаршилаган марҳум шоирнинг мухлислари қўлига етиб борган учинчи китобидир. Бир неча ой аввал “Шарқ” ва “Муҳаррир” нашриётлари ҳам шоир сайланмаларини тайёрлаб эълон қилганди.\n"Ёнилғи тақчиллиги яқин кунларда ҳал бўлмайди"\nЎзГазОйлга яқин манбалар Ўзбекистондаги бензин тақчиллигига яқин ҳафталар ичида барҳам бериш имкони йўқлигини айтмоқда. Мамлакатдаги иккита нефтни қайта ишлаш заводидан бири бутунлай тўхтаб қолган, яна бири эса қисман ишламоқда.\nГулистон университети талабалари яна пахтага ҳайдалди\nҚирқ кунлик пахта теримидан 25 октябрь куни қайтган Гулистон Давлат университети талабалари ва ўқитувчилар 2 ноябрдан яна пахтага ҳайдалди. Улар ҳар куни шаҳар атрофидаги пахтазорга автобусларда ташилмоқда. Пахта деярли қолмагани боис, талабалар кун давомида терган пахта 5-10 килограммдан ошмаяпти.\nРоссия маъмурлари меҳнат муҳожирларини, жумладан ўзбекистонликларни мамлакатдан кенг кўламда депортация қилмоқда. Россияда ишлаб юрган миллионлаб меҳнат муҳожири шу кунларда ватанига бориб қайтса, Россияга киритилмаслиги мумкин.\nThe Independent газетаси Буюк Британиянинг Тошкентдаги элчихонасида қоровул бўлиб ишлаган қашқадарёлик собиқ ҳарбий Қаюм Ортиқов муҳожиратда оғир аҳволда қолаётгани ҳақида мақола чоп этди. Ортиқов Буюк Британия фойдасига жосусликда айбланган эди.\nТошкентлик ёш рассомнинг “Башаралар” номли кўргазмаси очилди\nТошкентлик 33 яшар рассом Жамшид Одилов пойтахтдаги Art&Fact галереясида “Башаралар” деб номланган туркум портретларни намойиш қилди. Рассомнинг гротеск-ирония услубида яратган асарлари, мунаққидлар фикрича¸ мамлакатдаги руҳий муҳитнинг тасвири бўлиб қолмоқда.


Тараққиётнинг янги босқичига қўйилган қадам\nДавлатимиз раҳбарининг "Ўзбекистон Республикасини янада ривожлантириш бўйича Ҳаракатлар стратегияси тўғрисида"ги Фармонида таъкидланганидек, айни вақтда мамлакатимиз босиб ўтган тараққиёт йўлининг чуқур таҳлили, жаҳон бозори конъюнктураси кескин ўзгариб, глобаллашув жараёни фаоллашган шароитда рақобат тобора кучайиб бораётганини кўрсатмоқда. Давр Ўзбекистонни янада барқарор ва жадал ривожлантириш учун мутлақо янгича ёндашув ҳамда тамойилларни жорий этиш ва рўёбга чиқаришни тақозо этяпти. Демак, жамият тараққиёт сари юз тутган экан, қонунчилик тизими ҳам замонга, давр¬га мос тарзда такомиллашуви ҳаётий эҳтиёжга айланмоқда.\nТаъкидлаш керакки, ўтган йил давомида суд-ҳуқуқ соҳасида, прокуратура ва ички ишлар органлари тизимида амалга оширилган катта ўзгаришлар сабаб, шунинг¬дек, Ўзбекистон Республикаси ¬Президентининг Халқ қабулхоналари, Виртуал қабулхонаси фуқаролар билан ишлашнинг ўзига хос демократик институтини яратди. Тўғри, ҳар қандай янгилик ҳаётга силлиққина кириб бориб, амалга татбиқ этилмайди. Аввалига айрим фуқароларда иккиланишлар бўлди. Бироқ тез фурсатда юзлаб фуқароларни неча ўн йиллаб қийнаб келган муаммолар ижобий ечим топгани халқнинг ҳокимиятга, қонунларга ишончини орттирди.\nЎзбекистон Республикаси Бош прокуратураси ҳузуридаги Солиқ, валютага оид жиноятларга ва жиноий даромадларни легаллаштиришга қарши курашиш департаменти Бухоро вилояти бошқармасига 2017 йил давомида 481 та мурожаат келиб тушган бўлиб, уларнинг 245 таси ҳал қилиниб, 86 таси қаноатлантирилди. Электрон қабулхона орқали келиб тушган 15 та мурожаатнинг 13 таси ижобий ечим топди.\nМамлакатимизда миллий валютамизни эркин конвертация қилишга киришилди. Юридик ва жисмоний шахслар хорижий -валютани тижорат банкларидан чекловсиз сотиб олиш ва эркин сотиш имконига эга бўлди. Аммо факт ва рақамларда кўринишича, ҳали ҳам мазкур қарор талабини чуқур тушуниб етмаётганлар учраб турибди. 2017 йилда вал¬юта айирбошлаш билан боғлиқ 218 та ҳуқуқбузарликлар аниқланиб, жами 2 миллиард 202 миллион сўмлик миллий валюта, катта миқдордаги АҚШ доллари, ¬Россия рубли ва қозоқ тенгеси олиб қў¬йилди.\nПрезидентимиз 2018 йилни Фаол тадбиркорлик, инновацион ғоялар ва технологияларни қўллаб-қувватлаш йили деб эълон қилар экан, "Юртимизда тадбиркорлик нима учун кутилган даражада ривожланмаяпти?" деган ҳақли ва асосли саволни ўртага қўйди.\nБинобарин, тадбиркорлик тизими фао¬лиятини эркинлаштириш, уларни молиявий қўллаб-қувватлаш, соғлом рақобат муҳитини шакллантириш, ишлаб чиқариш кўламини кенгайтириш мамлакат макроиқтисодий ривожланишини таъминлабгина қолмай, давлатнинг экспорт салоҳиятини юксалтириб, халқнинг турмуш фаровонлигини оширишда ҳам муҳим омил бўлиб хизмат қилади. Шу мақсадда департамент томонидан тадбиркорларнинг ҳақ-ҳуқуқлари ва манфаатлари ҳимоясига оид 2446 марта тарғибот тадбирлари ўтказилиб, 599 нафар хусусий сектор вакилларига амалий ёрдам кўрсатилди. Тадбирлар натижасида 647 та янги иш ўринлари яратилди.\nПрезидентимиз эътирофи билан айтганда, "Энг аввало, одамларимиз ислоҳотлар самарасини келажакда эмас, балки бугун ўз ҳаётида ҳис этишлари зарур". Ҳуқуқни муҳофаза қилувчи идоралар ходимларидан ягона ва энг қаттиқ талаб эса — фуқароларнинг қонуний манфаатларига хизмат қилиш ва уларнинг ҳуқуқларини ҳар қандай ҳолатда ҳимоя қилишдан иборат.\nСодиқ АЧИЛОВ, Ўзбекистон Республикаси Бош прокуратураси ҳузуридаги СВОЖЖДЛҚК департаменти вилоят бошқармаси бошлиғининг ўринбосари


Март ойида коалиция зарбаларидан Сурия ва Ироқда энг кўп сонда тинч аҳоли ҳалок бўлди\n22:11 / 17.04.2017\nМарт ойида АҚШ бошчилигидаги коалиция зарбаларидан Сурия ва Ироқда энг кўп сонда тинч аҳоли ҳалок бўлди. Бу ҳақда Airwars мустақил мониторинг гуруҳи маълумотларига иқтибос келтирган ҳолда International Business Times нашри хабар бермоқда.\nКоалициянинг Ироқ ва Суриядаги ҳаракатларини кузатиш билан шуғулланувчи гуруҳнинг маълум қилишича, охирги ойларда иккала давлат ҳудудларига берилган авиазарбаларнинг сони "мисли кўрилмаган даражада" ошган.\nAirwars маълумотларига кўра, коалиция март ойида Ироққа 268 та, Сурияга эса 434 та зарба берган. Бу зарбалар оқибатида камида 1782 фуқаро ҳалок бўлган.\nТашкилот ходими Алекс Хопкинснинг таъкидлашича, март ойида Сурияда ҳалок бўлганлар сони бир неча маротабага ошган, бироқ бу ҳолат матбуотда жуда оз ёритилган.


Samsung энг арзон смартфони – Galaxy M10’ни тақдимотдан аввал тасодифан «сотиб қўйди» - Terabayt.Uz\nSamsung энг арзон смартфони – Galaxy M10’ни тақдимотдан аввал тасодифан «сотиб қўйди»\nЖанубий кореялик техногигантнинг яқин орада энг кутилаётган маҳсулоти – Galaxy S10 туркумидаги флагман смартфонларидир. Аммо Samsung бундан бошқа ҳам турли янги гаджетларини тайёрламоқда.\nЎҚИНГ: CES 2019’да Samsung нималарни кўрсатмоқчи? (СПОЙЛЕР: бу рўйхатда бирортаям смартфон йўқ!)\nЖумладан, Samsung корпорациясининг энг ҳамёнбоп смартфони – Galaxy M10 модели ҳам тақдимотга тайёр. Мазкур қурилма яқиндагина АҚШнинг Алоқа федерал комиссияси (FCC) маълумотлар базасида SM-M105 модел рақами остида рўйхатдан ўтган эди.\nЭнди эса ушбу смартфон ҳақидаги маълумотлар Samsung техник қўллаб-қувватлаш хизматининг расмий сайтида ҳам акс этди. Galaxy M10 у ерда SM-M105F/DS модел рақами билан қайд этилган; бу эса унда иккита SIM-карта уячаси мавжудлигидан далолатдир.\nSamsung Galaxy M10 ҳақидаги ушбу маълумот сайтга тасодифан – ходимлардан бирининг эҳтиётсизлиги туфайли чиқиб кетган. Буни сезиб қолиб, мазкур саҳифани тезда ўчиришган, аммо бунгача фойдаланувчилар ундан скриншот олиб улгуришган.


«ПСЖ» менежери Мессининг трансферининг клубга келтирган фойдаси ҳақида гапирди\n«ПСЖ» бош менежери Жан-Поль Блан клуб футболчиси Лионель Мессининг Парижга олиб келинишидан кўрилган фойда ҳақида гапирди.\n«Бу ростдан ҳам жуда чиройли ва ҳайратланарли трансфер бўлганди. Бу бизнинг олдимизда янги имкониятларнинг очилиши дегани эди. Биз қолган рақобатчилардан тезроқ ушбу трансфер масаласида музокара бошладик.\nЎша вазиятда Лео трансферини амалга оширишнинг тижорий тарафларини ажойиб тарзда амалга оширдик ва бу ишларни бир сонияга кечиктирганимизда ҳам, ўзимиз истаган натижага эриша олмаслигимиз мумкин эди. Футбол тимсолларига айланган футболчи билан ўз клубимиз брендини катталаштириш ва кўпроқ фойда кўриш бўйича дастлабки кунданоқ иш олиб бордик ва ҳамон бу борада тинимсиз изланяпмиз.\nБиз бизнес ва бренд сифатида катта лойиҳа қура олдик. Месси трансфери масаласида жуда ҳам самарали ҳаракат қилдик», — деди парижликлар менежери.\nЭслатиб ўтамиз, аргентиналик юлдуз 2021 йилнинг августида «Барселона»дан «ПСЖ»га эркин агент сифатида қўшилганди.


БМТ Хавфсизлик кенгаши Украинадаги вазиятни муҳокама қилади NUR-SULTAN. Kazinform – АҚШ бугун Украинадаги вазиятни муҳокама қилиш учун БМТ Хавфсизлик кенгашининг йиғилишини ўтказиши кутилмоқда, деб хабар беради Kazinform Euronews телеканалига асосланиб.\nТенге бир ойда 0,6 фоиз мустаҳкамланди – ҚР Миллий банки NUR-SULTAN. Kazinform – 2021 йил декабр ойида 1 АҚШ доллари 431,20 – 436,36 тенге оралиғида ўзгарди. Бу ҳақда Қозоғистон Миллий банки маълум қилди, деб хабар беради Kazinform.\nАлматида болалар орасида коронавирус юқтириш ҳоллари кўпайиб бормоқда ALMATY. Kazinform – Алмати шаҳрида болалар кўпроқ коронавирус билан касалланмоқда. Бу ҳақда онлайн брифингда шаҳар санитария-эпидемиология назорати бошқармаси бошлиғи ўринбосари Асел Калиқова маълум қилди, дея хабар беради Kazinform мухбири.\n«Қозоғистон халқига» жамғармасина бир кунда 40,8 миллиард тенге маблағ ўтказилди. NUR-SULTAN. Kazinform – 2022 йилнинг 16 январидан 28 январигача жамғарма ҳисоб рақамларига жами 93,3 млрд, деб хабар беради Kazinform.\nДавлат раҳбари шахмат бўйича жаҳон чемпиони Бибисара Асаубаевани қабул қилди NUR-SULTAN. Kazinform - Қасим-Жомарт Тоқаев шахмат бўйича жаҳон чемпиони Бибисара Асаубаевани қабул қилди, деб хабар беради Ақорда матбуот хизмати.\nАлмати шаҳрига янги ҳоким тайинланди ALMATY. Kazinform - Ерболат Досаев Алмати ҳокими этиб тайинланди, дея хабар беради Kazinform Ақордага таяниб.\nҚР Президенти Роман Скляр ва Алтай Кўлгиновни қабул қилди NUR-SULTAN. Kazinform - Президент Қасим-Жомарт Тоқаев бош вазирнинг биринчи ўринбосари Роман Скляр ва Нур-Султан шаҳри ҳокими Алтай Кўлгиновни қабул қилди, дея хабар беради Ақорда.\nМисрда археологлар бир йўла 30 та мўмиёланган жасадларни топишди NUR-SULTAN. Kazinform – Археологлар Мисрнинг Асуан шаҳрида ёқиб юборилган бино ичида қадимги оилавий мақбарани аниқлашди, деб ёзган Live Science журнали. Бу ҳақда Kazinform ЎзАга таяниб хабар беради.\nЎзбекистонда биринчи экошаҳар қурилиши бошланди TASHKENT. Kazinform – Фарғонада «Янги Ўзбекистон» массивига қарашли Ўзбекистондаги илк экошаҳарнинг тамал тоши қўйилди, деб хабар беради Kazinform ЎзАга таяниб.\nҚозоғистонда янги модулли мактаб фойдаланишга топширилди KÓKSHETAÝ. Kazinform – Целиноград туманидаги Тонкерис овулида 110 ўринли янги модулли мактаб фойдаланишга топширилди, деб хабар беради Kazinform туман ҳокимлигига таяниб.\nLufthansa Қозоғистонга парвозларни тиклайди NUR-SULTAN. Kazinform – Жорий йилнинг 7 февралидан Германиянинг «Lufthansa» авиакомпанияси Франкфуртдан Нур-Султан ва Алматига парвозларни қайта йўлга қўйишни режалаштирмоқда. Бу ҳақда Kazinform ҚР Индустрия ва инфратузилмаларни ривожлантириш вазирлигининг Telegram-каналига таяниб хабар беради.\nФутзал бўйича Европа чемпионати: Қозоғистон Украина билан учрашади NUR-SULTAN. Кazinform - Бугун Қозоғистон терма жамоаси футзал бўйича 2022 йилги Европа чемпионати чорак финалида Украинага қарши кураш олиб боради, деб хабар беради Кazinform мухбири.\nҚозоғистон Президенти Пекин Олимпиадаси очилиш маросимида иштирок этади NUR-SULTAN. Kazinform – Қасим-Жомарт Тоқаев XXIV Қишки Олимпия ўйинларининг очилиш маросимида иштирок этади. Бу ҳақда Президент матбуот котиби Берик Уали ўзининг Facebook саҳифасида маълум қилди, деб хабар беради Kazinform.\nАustralian Оpen: Қозоғистонлик ҳакамлар биринчи марта ўсмирлар ўртасидаги турнир финалига ҳакамлик қилишди NUR-SULTAN. Kazinform - Қозоғистонлик ҳакамлар биринчи марта ўсмирлар ўртасидаги Аustralian Оpen турнири финалини бошқарди, дея хабар беради Кazinform мухбири.\nҚозоғистон бўйича уч кунлик об-ҳаво маълумоти NUR-SULTAN. Kazinform - Қазгидромет РДК 1—3 феврал кунлари учун об-ҳаво маълумотларини эълон қилди, деб хабар беради Kazinform.\nҚозоғистон Президентининг ўтган ҳафтадаги фаолиятига видеошарҳ NUR-SULTAN. Kazinform – Қозоғистон Президенти Қасим-Жомарт Тоқаевнинг 2022 йил 24-30 январ оралиғидаги ҳафталик фаолиятига видеошарҳ тайёрланди, деб хабар беради Кazinform.\nҚозоғистонда янги нефть конлари топилди NUR-SULTAN. Кazinform - Манғистау вилоятидаги Ўзен конида кенг қамровли қидирув ишлари олиб борилганда янги нефть конлари топилди, дея хабар беради Kazinform «ҚазМунайГаз» матбуот хизматига таяниб.\nҚозоғистон аҳолисининг пул даромадлари йил давомида 12 фоизга ошди NUR-SULTAN. Kazinform – Расмий статистик маълумотларга кўра, Қозоғистон аҳолисининг нақд пул даромадлари йил давомида 12 фоизга ошиб, чоракда 211 минг тенгега етган. 2021 йилнинг учинчи чораги якунларига кўра, аҳоли даромадлари йил давомида 11,5 фоизга ўсиб, 210,7 минг тенгени ташкил қилди, деб хабар беради Kazinform Finprom.kzга таяниб.\nИталияда икки ёшли қизалоқ коронавирусдан вафот этди NUR-SULTAN. Кazinform - Италияда икки ёшли қизалоқ коронавирусдан вафот этди. Беморни ташиш учун Италия ҳарбий-ҳаво кучларининг самолёти ишлатилган, деб хабар беради COVID-19 тарқалишининг олдини олиш бўйича идораларараро комиссияси.\nЖорий йилда хорижлик мутахассисларни жалб қилиш квотаси Қозоғистон ишчи кучининг 0,31 фоизини ташкил этди. НУР-СУЛТОН. КАЗИНФОРМ - Қозоғистон Меҳнат ва аҳолини ижтимоий ҳимоя қилиш вазирлиги ички меҳнат бозорини ҳимоя қилиш мақсадида ҳар йили иш берувчиларнинг эҳтиёжларидан келиб чиққан ҳолда Қозоғистонга хорижий ишчи кучини жалб қилиш учун квоталар белгилайди ва ажратади.\nСўнгги 2 йилда Қозоғистонда илм-фанга юзланган ёшлар сони 1 минг нафарга кўпайди – ҚР Таълим ва фан вазирлиги NUR-SULTAN. Кazinform - Қозоғистонда илм-фанга юзланаётган ёшлар сони ортди. 2018 йилда олимлар сони 8 минг нафардан ошди, 2021 йилга бориб эса 9200 нафар ёшлар илм-фан соҳасида ишлайди, деб хабар беради Kazinform.\nҚозоғистонда қанча аёллар ва ўсмирлар Pfizer вакцинаси билан эмланди NUR-SULTAN. Kazinform – COVID-19 тарқалишининг олдини олиш бўйича идоралараро комиссия ўсмирлар, ҳомиладор ва эмизикли аёлларни эмлаш бўйича сўнгги маълумотларни эълон қилди, деб хабар беради Kazinform.\nТеннис: Қозоғистонлик Анна Данилина рейтингда 25-ўринга кўтарилди NUR-SULTAN. Кazinform - Аёллар теннис ассоциацияси (WТА) ва Профессионал теннисчилар уюшмаси (АTP) янгиланган рейтингни эълон қилди, дея хабар беради Кazinform мухбири.\nШимолий Европада содир бўлган кучли бўрон 130 мингдан ортиқ оилани электр энергиясидан маҳрум қилди BRUSSELS. Кazinform - Дам олиш кунлари Буюк Британия, Дания, Польша ва Германияда юз берган бўронлар юз мингдан ортиқ уйни электр энергиясидан маҳрум қилди, дея хабар беради Кazinform мухбири маҳаллий ОАВга таяниб.\nҚозоғистонда доллар нархи арзонлади ALMATY. Кazinform - Қозоғистон фонд биржасидаги (КАSЕ) савдолар якунларига кўра, тенге нархи 1 долларга нисбатан арзонлади, деб хабар бермоқда Кazinform мухбири.\nҚозоғистонда қанча одам коронавирусга қарши эмланган NUR-SULTAN. Kazinform – 2022 йил 30 январ ҳолатига кўра, Қозоғистонда коронавирусга қарши вакцинанинг I компоненти билан 9 186 151 киши , II компоненти билан 8 755 121 киши эмланди, деб хабар беради Kazinform COVID-19 тарқалишининг олдини олиш бўйича идоралараро комиссиянинг Telegram-каналига таяниб.\nҚР Қишлоқ хўжалиги вазирлиги: 2021 йилда 255,1 миллиард тенгелик 281 та инвестиция лойиҳаси амалга оширилди NUR-SULTAN. Кazinform – Қозоғистон Қишлоқ хўжалиги вазирлиги маълум қилишича, 2021 йилда 255,1 миллиард тенгелик 281 та инвестиция лойиҳаси амалга оширилди.\nМарокаш полицияси 2 тоннадан ортиқ марихуанани мусодара қилди RABAT. SINHUA - Кazinform - Марокаш полицияси 2,1 тонна марихуанани мусодара қилди ва халқаро наркотик савдоси гуруҳига алоқадорликда гумон қилиб, уч кишини ҳибсга олди. Бу ҳақда Kazinform Sinhuaга таяниб хабар беради.\nҚозоғистонда 151 мингдан ортиқ киши COVID-19 дан даволанмоқда NUR-SULTAN. Kazinform – 31 январ ҳолатига кўра, Қозоғистонда 151 727 киши (150 383 КВИ+ ва 1 344 КВИ-) COVID-19 дан даволанишни давом эттирмоқда, деб хабар беради Kazinform COVID-19 тарқалишининг олдини олиш бўйича идоралараро комиссиянинг Telegram-каналига таяниб.\nКоронавирус: Чимкент шаҳри «сариқ» зонага ўтди NUR-SULTAN. Kazinform – 2022 йил 31 январ ҳолатига кўра, ҚР Ҳукумати ҳузуридаги Қозоғистонда коронавирус тарқалишининг олдини олиш бўйича идоралараро комиссия Қозоғистон ҳудудларидаги эпидемиологик вазиятни баҳолаш матрицасини эълон қилди, деб хабар беради Kazinform.\nҚатар 5-11 ёшли болалар учун эмлашни тасдиқлади NUR-SULTAN. Kazinform - Қатар Соғлиқни сақлаш вазирлиги 5 ёшдан 11 ёшгача бўлган болалар учун Pfizer/BioNTech COVID вакцинасини тасдиқлади. Бу ҳақда якшанба куни департамент матбуот хизмати маълум қилди, дея хабар беради Кazinform.\nҚозоғистонда тамаки маҳсулотлари қандай маркаланади NUR-SULTAN. Kazinform - Қозоғистонда тамаки маҳсулотларини маркалашда акциз маркалари ўрнига штрих-кодлар қўлланилади. Бундай штрих-кодлар тамаки маҳсулотларини ишлаб чиқарувчилар ва импорт қилувчилар томонидан қўлланилиши керак. Бу ҳақда Қозоғистон Республикаси Молия вазирлигининг Давлат даромадлари қўмитаси маълум қилди, дея хабар беради Kazinform.\nҚозоғистонда 15 киши коронавирус пневмонияси билан касалланган NUR-SULTAN. Kazinform – Коронавирус инфекцияси аломатлари бўлган пневмония ҳақида сўнгги маълумотлар эълон қилинди, деб хабар беради Kazinform coronavirus2020.kzга таяниб.\nШвецияда кучли бўрон ўн минглаб уйларни электрсиз қолдирди STOKGOLM. Кazinform - «Малик» бўрони Швеция жанубидаги Скане провинцияси ва мамлакат ғарбий соҳилида инфратузилмага зарар етказди, ўн минглаб уйларни электр таъминотисиз қолдирди. Бу ҳақда Kazinform Швеция радиосига таяниб хабар берди.\nҚозоғистонда сўнгги бир кунда 12080 киши коронавирусдан тузалиб кетди NUR-SULTAN. Kazinform – Қозоғистонда сўнгги бир кунда 12080 киши коронавирусдан тузалиб кетди, деб хабар беради Kazinform coronavirus2020.kzга таяниб.\nКоронавирус: Францияда эмланмаган одамларга пуллик даволаниш таклиф қилинди NUR-SULTAN. Кazinform - Францияда коронавирусга қарши эмланмаган одамларга пуллик тиббий ёрдам таклиф қилинди. Бу ҳақда Қозоғистонда коронавируснинг олдини олиш бўйича идоралараро комиссиясининг Тelegram-каналида маълум қилинди, дея хабар беради Кazinform.\nНур-Султан ҳокими: Шаҳар атрофидаги аҳоли пунктларини инфратузилмага эга ҳудудга айлантирамиз NUR-SULTAN. Кazinform – Нур-Султан шаҳри ҳокими Алтай Кўлгинов Instagramдаги саҳифасида Уркер аҳоли пунктида қандай ишлар амалга оширилаётгани ҳақида маълум қилди, дея хабар беради Кazinform ҳокимлик расмий сайтига таяниб.\nҚозоғистонда ўтган суткада 7491 кишида коронавирус аниқланди NUR-SULTAN. Kazinform – Қозоғистонда ўтган суткада 7491 кишида коронавирус аниқланди, деб хабар беради Kazinform coronavirus2020.kzга таяниб.\nКонгода БМТ ходимларини ўлдирган 51 киши ўлим жасосига ҳукм қилинди NUR-SULTAN. Кazinform - Конго Демократик Республикасидаги ҳарбий трибунал 2017 йилда БМТнинг икки ходимини ўлдиришда айбланган 51 кишини ўлим жазосига ҳукм қилди, дея хабар беради Кazinform Agence France-Presseга таяниб.\nНур-Султанликлар Олимпиадага йўл олган спортчиларни қўллаб-қувватлади NUR-SULTAN. Кazinform – Нур-Султанликлар Пекинга жўнаб кетган Қозоғистон Олимпия терма жамоасини қўллаб-қувватламоқда. Ёш спортчилардан тортиб, дунёга машҳур инсонларгача бу кампанияга қўшилди, деб хабар беради Кazinform шаҳар ҳокимлигининг расмий сайтига таяниб.


Ижтимоий тармоқларда “Caravan Group” МЧЖ ресторанлари билан боғлиқ вазият борасида тарқалган маълумот юзасидан қуйидагиларни маълум қиламиз. Тошкент туманлараро иқтисодий судининг (20.11.2018, 16.01.2019, 28.01.2019 ва 05.03.2019) қарорларига асосан қарздор “Kreative Studio Caravan” МЧЖ, “Protekt Konsalt” МЧЖ, “Caravan Group” МЧЖ ва “Karavan Art” МЧЖлардан АТ “Асакабанк” фойдасига жами 15,5 млрд. сўм, АТБ “Капитал банк” фойдасига 3,7 млрд. сўм ва давлат фойдасига 77,2 млн. сўм ундириш, кредит қарздорлиги бўйича ундирувни жами баҳоси 21,6 млрд. сўмга тенг гаровда бўлган: Мирзо Улуғбек тумани, Шўртепа кўчаси 253-уй, Яккасарой тумани А.Қаххор кўчаси 25-уй, Тошкент вилояти, Бўстонлиқ тумани, Хўжакент мавзеси ҳамда Хўжакент ҚФЙ худудида жойлашган бино-иншоотларга қаратиш белгиланган.\nМажбурий ижро ҳаракатлари давомида Яккасарой тумани А.Қаххор кўчаси 25-уй (Chelsea ARMS, баҳоси 4 млрд. сўм) ҳамда Тошкент вилояти, Бўстонлиқ тумани, Хўжакент мавзесида жойлашган (Cinara`s, 6 млрд. сўм) бино иншоотлар хатланиб, қарздор корхона раҳбарларига тегишли тартибда хабарнома юборилган ҳолда 14.05.2019 йилда электрон онлайн-аукцион савдоларига чиқарилган. Ушбу кўчмас мулкларнинг аукцион савдолари жорий йилнинг 13 ва 14 июнь кунлари ўтказилиши белгиланган.\nҲозирда суд қарорлари ижросини таъминлаш бўйича ҳаракатлар давом эттирилмоқда.


Беш нафар беморнинг аҳволи оғир — Нурмат Отабеков - Darakchi\nБеш нафар беморнинг аҳволи оғир — Нурмат Отабеков\nЖАМИЯТ 01.04.2020, 13:01\nЎзбекистон Республикаси Вазирлар Маҳкамаси ҳузуридаги Санитария-эпидемиология назорати давлат инспекцияси бошлиғи, Республика бош давлат санитария инспектори Нурмат Отабеков мамлактимизда коронавирусга чалинган беморларнинг аҳволи ҳақида маълумот берди:\n– Мамлакатимизда коронавирус касаллигига чалинганлар 173 нафарни ташкил этмоқда. Вирусология илмий-текшириш институти клиникасида даволанаётган 93 беморнинг 21 нафарида пневмония белгилари кузатиляпти. Мазкур ҳолат ренгионалагик текширув натижасида ҳам тасдиқланган. Беморлар 5 нафарининг аҳволи оғир, 3 нафарининг эса аҳволи нисбатан оғир, деб баҳоланмоқда. Уларнинг барчаси тегишли даволаш муолажаларини оляпти.\nТошкент шаҳридан ташқари Фарғона, Андижон, Наманган, Навоий, Бухоро, Қашқадарё ва Хоразм вилоятларида ҳам коронавирус касаллигига чалинган беморлар даволаняпти. Ҳар бир вазият бўйича Соғлиқни сақлаш вазирлигига тегишли ахборотлар келиб тушяпти ва мутахассисларнинг керакли маслаҳатлари ташкил этиляпти.\nИжобий натижалар бор экан, яхшиликка умид қилсак бўлади. Аммо дунё миқёсида касаллик кўрсаткичи тобора ўсиб боряпти. Бир кунда дунё бўйича 70 мингдан ортиқ одам касалликка чалинган. Шундай экан, биз уйда қолишимиз, тиббиёт ходимларининг маслаҳатларига қулоқ тутишимиз керак, вазиятни чигаллаштириб юборишга ҳеч биримизнинг ҳақимиз йўқ!\nЭслатиб ўтамиз, бунгача, Ўзбекистонда коронавирус беморлари сони 173 нафар эди.\n“Ўзбекистон" меҳмонхонасининг давлат улуши қанчага ва қаерга сотилгани маълум бўлди\nЎзбекистондаги йирик меҳмонхона ва корхоналарнинг давлат улуши инвесторларга сотилди


Футбол шарҳи. Мавсум кашфиётими ёки қулай тақвим?\n9 Апр 2019 2811\nЎзбекистон чемпионати. Суперлига учинчи тур. «Андижон» - «Локомотив» - 0:4, «Пахтакор» - «Насаф» - 2:1, «Навбаҳор» - «Бунёдкор» - 2:3, «Динамо» - «Металлург» - 2:1, «Бухоро» - «Қизилқум» - 1:1, ОТМК – «Қўқон-1912» - 7:1, «Сўғдиёна» - «Сурхон» - 0:3.\nЧемпионат бошланиши билан «Пахтакор»нинг етакчи бўлиб олгани тушунарли: пойтахт жамоаси мавсумлар оралиғида жуда тўғри трансфер сиёсатини ўтказди ва таркибни кучайтирди. Аммо сўнгги лаҳзалардагина тасодифан суперлигага киритилган «Сурхон»нинг бундай парвозини кўпчилик кутмаган эди, дейиш мумкин.\nШунга қарамай, сурхондарёликлар хурсанд. Уларнинг клуби ҳозирча мағлубиятга учрагани йўқ. Уйида Самарқанднинг «Динамо»сини (1:0) ютиб, Жиззахда «Сўғдиёна»дан устун келди (3:0), «Металлург» билан дурангга (0:0) имзо чекди.\nАлбатта, тақвим ҳам жуда қулай келди ва клуб ҳали кучлилар билан ўйнагани йўқ. Аммо тақвимнинг бундай қулай бўлгани «Сурхон»га ғолиблик руҳини олиб келган бош мураббий Андрей Микляевнинг хизматини сояда қолдира олмайди. Эслатиб ўтамиз, у узоқ вақт етакчи «Локомотив» клубида ишлаган ва клуб билан Ўзбекистон чемпиони бўлган.\nМикляев жуда қисқа фурсатда, яъни икки ойдан камроқ вақт ичида, Термизда футбол ўйнай оладиган жамоани шакллантирди. Ҳозирча унинг жамоаси дарвозасидан бирорта ҳам тўп олиб чиқмаган ва рақиблари дарвозасига тўртта гол урган клуб бўлиб турибди. «Сўғдиёна» ҳам қанчалик уринмасин, бу ишни уддалай олмади. Бундан ташқари, фаворитлар ҳам «Мавсум кашфиёти» номига бемалол торта оладиган дебютантга ҳурмат билан қарашлари лозим.\n«Бунёдкор» таркибидаги ёшларнинг ўйиндан-ўйинга маҳорати ошиб бораётганини кўриш қцвонарли. Ўзларидан тажрибалироқ рақиблари олдида қизариб қолишмаяпти.\nБош мураббий Вадим Абрамов шогирдлари ҳам ўз иродасини намойиш этмоқда. Иккита мағлубиятдан кейин ҳам руҳлари тушиб кетгани йўқ. «Навбаҳор» билан беллашув ҳам осон бўлмади. 2:0 ҳисобида олдинда бора туриб, наманганликларга ҳисобни тенглаштиришга имкон бериб қўйишди. Олимпия терма жамоаси асосини ташкил этувчи тошкентлик ёшлар бошида партер ҳолатидан чиқиб кета олмайдигандек туюлганди. Аммо кутилмаганда оғир вазиятдан чиқиб кета олдилар ва уч очкони қўлга киритдилар.\nЯна нейтрал майдонда ўйнаган «Навбаҳор» футболчиларининг ўзлари айбдор. Гол урса бўладиган кўплаб вазиятни бой беришди. Учрашув тугашига озгина қолганда ҳатто, белгиланган пенальтини ҳам ура олишмади. Шундан сўнг наманганлик томошабинлар футболчилар ўйинидан норози бўлиб, ҳуштак чала бошладилар ва кўпроқ «Бунёдкор»ни қўллаб-қувватлашга тушдилар. Легионер-мураббий Андрей Канчельскис ҳам руҳий босимга дош бера олармикан? Унинг жамоаси охирги ўринда кетмоқда. Айнан у бронза медали соҳиби «Навбаҳор»нинг бу йил баландроқ чўққини кўзлаётгани ҳақида гапирганди.\nОТМК ва «Қўқон-1912» клублари ўйинидаги хоккейча ҳисоб кўпчиликни лол қолдирди (7:1). Қўқонлик ҳимоячилар бас кела олмаган 34 ёшли ҳужумчи Зафар Полвонов ўз ҳисобига бешта голни ёзиб қўйди. Фарғона водийси футболчилари биринчи тайм ўрталарида камчилик бўлиб қолишганидан руҳлари тушиб кетди, кейин эса, умуман, ўйинни тўққиз киши бўлиб якунладилар.\nБугун Осиё чемпионлар лигаси гуруҳ беллашувларида «Пахтакор» ва «Локомотив» кўтаринки кайфиятда ўйнашлари лозим. Темирйўлчилар «Ал-Иттиҳод» (Саудия Арабистони) меҳмони бўлишса, «Пахтакор» ўз уйида «Ал-Саъдд» (Қатар)ни қабул қилади.\nУчинчи турдан сўнг жамоалар ҳолати\nКлублар Ғ Д М Т О\n«Пахтакор» 3 0 0 7:3 9\n«Сурхон» 2 1 0 4:0 7\n«Локомотив» 2 0 1 6:3 6\n«Қизилқум» 1 2 0 5:3 5\nОТМК 1 1 1 8:4 4\n«Насаф» 1 1 1 5:3 4\n«Металлург» 1 1 1 4:3 4\n«Динамо» 1 1 1 3:3 4\n«Бунёдкор» 1 0 2 5:6 3\n«Сўғдиёна» 1 0 2 3:7 3\n«Бухоро» 0 2 1 1:3 2\n«Андижон» 0 2 1 1:5 2\n«Қўқон-1912» 0 2 1 2:8 2\n«Навбахор» 0 1 2 3:5 1\nКейин нима бўлади, ҳеч ким билмайди…\nМини-футбол бўйича мамлакат чемпионатининг биринчи тур баҳслари якунига етди. Унда «Қизилқум», «Андижон», «Сурхон» ва «Қўқон-1912» суперлига вакиллари иштирок этмади. Ушбу клублар раҳбарларига жарима санкциялари қўлланиладими? Яна футзал бўйича кейинги тур баҳслари қачон ва қаерда бўлиб ўтади, деган саволга ҳам жавоб йўқ.\nШошилиб ташкил этилган турнир кутилмаган вазиятларни тақдим этмади. Турнир жадвалининг юқори поғонасида ҳалиям эски жамоалар ўрин олган. Тўғри, мини-футбол бўйича етакчилар очко йўқотишди: «Пахтакор» ОТМК билан (1:1) ва «Максам-Чирчиқ» «Сўғдиёна» билан (2:2) дуранг ўйнади\nЎрта қаторларда бораётганлар ҳолати бироз турғунроқ, шунингдек, «Бухоро» ва «Нефтчи» истиқболсиз кўринмоқда. Ўйинлари ҳам статистика учун.\nБиринчи турдан сўнг жамоалар ҳолати\n«Пахтакор» 2 1 0 12:5 7\n«Максам-Чирчиқ» 2 1 0 13:8 7\nОТМК 2 1 0 9:4 7\n«Локомотив» 2 0 1 9:6 6\n«Сўғдиёна» 1 2 0 11:4 5\n«Насаф» 1 2 0 9:8 5\n«Навбаҳор» 1 1 1 14:10 4\n«Бунёдкор» 1 0 2 10:14 3\n«Металлург» 1 0 2 6:10 3\n«Динамо» 1 0 2 7:14 3\n«Бухоро» 0 0 3 5:9 0\n«Нефтчи» 0 0 3 6:19 0


Туркманистон Бош вазирининг собиқ ўринбосари Элли Қурбонмуродов чет эл разведка хизмати билан ҳамкорлик қилганликда айбланиб¸ жавобгарликка тортилди.\n27 январ 2021, Тошкент вақти: 03:48\nиюн 11, 2005\nТуркманистон Миллий хавфсизлик вазири Гелдимуҳаммед Аширмуҳаммедов кеча вазирлар маҳкамасида айтишича¸ Қурбонмуродов мамлакат барқарорлигига путур етказиш мақсадида иш олиб борган.\nМиллий хавфсизлик вазирига кўра¸ ўтган йилнинг октябрида чет эл разведка хизматлари Қурбонмуродовга газ ва нефтни қандай қилиб арзон нархда сотиш тўғрисида интернет орқали маълумот йўллаган.\nҚурбонмуродовнинг қайси мамлакатлар разведка хизмати билан алоқа ўрнатгани айтилмаган. Кўп йиллар давомида Туркманистон газ ва нефт саноатини бошқариб келган Қурбонмуродов ўтган ой қамоққа олинган эди.


Тожикистонда интернет қимматлашди\nТожикистон Аксилмонополия хизматининг мобил Интернет ва NGN бўйича телефон суҳбатларининг тарифлари оширилиши борасидаги фармойиши кучга кирди.\nҲукумат мобил операторларига 4 мартдан бошлаб аксилмонополия идорасининг фармойишини бажаришга кўрсатма берди. Эндиликда 1 Мб интернет нархи – камида 5 дирам туради. Авваллари тожик операторларининг бир гигабайт интернет нарҳи таҳминан 30-35 сомони бўлган бўлса, эндиликда 51 сомонигача кўтарилди, ҚҚС ва акциз ҳисобга олингудек бўлса 63 сомони ($6,7)га чиқади. Мана шу фармойишга кўра, NGN бўйича бир дақиқа суҳбат нарҳи 10 баробар –10-12 дирамдан 1,2 сомонигача ошди.\nАслида фармойиш 27 мартдан кучга кириши керак эди, бироқ аксилмонополия хизмати ва мобил операторлар ўртасида бўлиб ўтган музокаралар туфайли ижро этиш муддати бироз узайтирилди.\nМобил компаниялари Интернет тарифлари арзонлаштирилишига эришмоқчи бўлишди. Тожикистон мобил операторлари Ассоциацияси раиси Ғафуржон Иркаевнинг 13 апрел куни айтишича, бир неча кун муқаддам уларни Монополияга қарши кураш хизматининг №301 фармойиши 4 мартдан кучга киргани билан огоҳлантиришган.\nИркаевнинг сўзларига қаранганда, сўнгги бир неча ҳафта мобайнида мобил операторлари Ассоциацияси фуқаролар фаоллари билан биргаликда Интеренет тарифларининг нархи пасайтирлиши учун ҳаракат қилишмоқчи бўлишган. «Аммо якуний қарор қабул қилиб бўлинган ва келаси ҳафтадан бошлаб барча операторлар янги тарифларни ўрнатишади. Мобил компаниялари ўз абонентларини йўқотмаслик учун тарифларни оширмаслик йўлида қўлдан келган барча имкониятлардан фойдаланишди», - дейди Иркаев.


Бизни озод қиладиган ҳақиқат — Dilkashradio.com\nБизни озод қиладиган ҳақиқат\nАссалому алайкум қадрдон опа-сингиллар. Ҳаётимиз давомида шайтоннинг турли хил ёлғонларига ишониб яшаган ва азобланган бўлсак, энди бу ёлғонлардан қутулишнинг иложи бор. Худонинг ҳақиқати сиз ва бизни шундай қулликдан озод қилади. Ҳозирги ва келгуси ҳаётимизда шайтонга қарши тура олишимиз учун Худонинг Каломида ёзилган ҳақиқатларни билишимиз лозим. Мен Лола эса сизга бу борада бажонудил ёрдам бераман.\n1 Мен қилган ҳар бир ишим, қарорим, ҳатти-ҳаракатим учун Худонинг олдида жавоб бераман. Биз Худонинг олдида бошқаларнинг гуноҳи учун жавоб бермаймиз. Биз Унинг ҳукм курсиси олдида ҳозир бўлганимизда ўзимизнинг қилган гуноҳимиз ва ишларимиз учун жавоб берамиз. Ҳаётда ҳар ким ўз ҳолатини танлай олмайди. Қайси оилада туғилишимизни, ташқи кўринишимизнинг қандай бўлишини ёки бўлмаса бизни қандай тарбиялашларини танлай олмаймиз. Аммо Худонинг инояти билан ҳолатларнинг қурбони бўлмаймиз. Чунки қийинчиликларга бўлган муносабатимизни назорат қила оламиз, сабаби ҳаётимизга шундай қийинчиликларнинг келишига Худо йўл қўйган. Биз одамларни, ҳолатларни айблашни тўхтатганимизда, жавобгарликни бошқаларга юкламай қўйганимизда ўз танловимиз учун жавоб беришни бошлаймиз. Шунда ўзимизни ҳолатларнинг қурбонидай ҳис қилмаймиз. Ҳаётимиздаги ҳолатларга қарамай, Худога қулоқ солиш эркинлигига эга бўламиз.\n2. Нима эксам шуни ўраман. Ҳаётда кўп нарсани кўрган опаларимиз бу мақолнинг нақадар тўғри эканига шубҳа қилишмайди. Чунки бугунги кунда ҳаётимизнинг қандай бўлиши аввалги қарорларимизнинг самарасидир. Бугунги қарорингиз эса келгуси ҳаётингизга ўз таъсирини кўрсатмай қолмайди. Ҳар қандай худбинона ва гуноҳли қароримиз бир куни ўсиб мева беради. Худди шундай итоаткорлик билан қилинган иш эса келгуси ҳаётимизда марҳамат бўлиб қайтади. Қилган ишимизнинг ҳосилини дарров кўрмаймиз. Лекин ҳосили албатта бўлади.\n3. Ҳаётимни Худога топширсамгина чиндан хурсанд бўламан. Момо Ҳавонинг гуноҳидан сўнг ҳамма аёллар ўз ҳаётини ўзлари бошқаришга ҳаракат қиладиган бўлишган. Биз атрофимиздагиларга ўз ҳукмимизни ўтказишга ҳаракат қиламиз, бироқ ҳаракатларимиз бекор кетади. Қанчалик ҳаракат қилмайлик, бошиданоқ ҳукмронлик ҳуқуқи бизга берилмаган. Чиндан озод бўлишни истайдиган аёл ҳаётидаги бўлаётган ҳар қандай воқеа-ҳодисаларни Худонинг қўлига топшириши керак. Фақат Угина бизнинг муаммоларимизни еча олади.\n4. Энг катта озодлик эримнинг ҳукмронлигига бўусунишимдадир. Агар Худо бизга берган турмуш ўртоқларимизнинг ҳукмронлигига қаршилик қилсак, шайтоннинг ҳужумларига заиф бўлиб қоламиз. Ëдингизда бўлса, Момо Ҳаво эридан рухсатсиз ҳаракат қилишга қарор қилганда гуноҳ қилган эди. Бошқа томондан эса ўз ўрнимизни эгаллаб, эримизга бўйсунсак Худонинг ҳимоясида бўламиз. Ўшанда Худо ҳаётимиздаги ҳар қандай ҳолатларда Ўзи ишлайди.\n5. Она ва рафиқа бўлишдек муқаддас ва буюк ном йўқ. Биз ўз ўрнимизни билганимиздагина ҳақиқий қониқиш ва шодликни ҳис қиламиз. Оналик ва рафиқалик мажбуриятларингиздан нолиманг. Бу сизга ишониб топширилган вазифа.


Қиёматнинг кичик аломатлари – Islom Nuri\nФозил дўстлар, азиз биродарлар, барчангизга Аллоҳнинг саломи бўлсин, қадамларингизга ҳасанот, даврамизга хуш келибсиз, барчамизни Аллоҳ таборака ва таоло Ўзининг муборак уйида Ўз тоати устида жамлагани каби Ўзининг жаннати ва каромат ҳовлисида ҳам жамласин ва даъватчилар саййиди бўлган Муҳаммад Мустафо соллаллоҳу алайҳи ва саллам билан бирга қилсин. Зотан, У бунинг эгаси ва бунга қодирдир.\n«Охират ҳовлиси силсиласи» деб аталган ушбу муҳим илмий силсила ваъз-насиҳат услуби билан илмий асослаш ўртасини, таъсирли воқеа-ҳодисалар билан манҳажийлик ўртасини ўзида бирлаштирган бўлиб, ўлим билан бошланиб, жаннат васфи билан ниҳоясига етади, Аллоҳ барчамизни жаннат аҳлидан қилсин.\nБугун ушбу муборак силсиланинг учинчи ҳалқасига ўтамиз. Аввалги икки суҳбатимизда ўлим ва барзах ҳаёти ҳақида, қабрдаги то қиёмат давом этувчи азоб ва неъматлар тўғрисида сўз юритиб ўтдик.\nҚиёмат босқичлари ҳақида сўз юритишдан олдин қиёматнинг катта ва кичик аломатлари тўғрисида айтиб ўтиш мантиқ ва ҳикмат тақозоси бўлур эди. Шу боис бугунги суҳбатимиз қиёмат олдидан юз берадиган кичик аломатлар ҳақида бўлади.\nОдатимизга кўра, суҳбатимиз мавзусини қуйидаги моддаларга бўлиб оламиз:\nБиринчи: Қиёмат соати шак-шубҳасиз келувчидир.\nИккинчи: Бўлиб ўтган ва ниҳоясига етган кичик аломатлар.\nУчинчи: Юз берган ва ҳали ниҳоясига етмаган кичик аломатлар.\nТўртинчи: Ҳали содир бўлмаган кичик аломатлар.\nАллоҳ таолодан барчамизни сўзларни эшитиб, яхшиларига эргашадиган кишилардан қилишини сўрайман.\nОхират ҳовлиси ҳақидаги бу сўзлар фақат ақлларга тааллуқли қуруқ маълумот олиш ёки совуқ зеҳний билимга эга бўлиш учунгина эмас!\nОхират кунига иймон келтириш иймон рукнларидан асосий бир рукн бўлиб, усиз аввал-бошидан кишининг иймони яроқли бўлмайди. «Саҳиҳ Муслим»да Умар ибн Хаттоб розияллоҳу анҳу ривояти билан келган ҳадисда Жибрийл алайҳиссалом Пайғамбар соллаллоҳу алайҳи ва салламдан: «Иймон нима?» деб сўраганларида у зот: «Иймон – Аллоҳга, малоикаларига, китобларига, элчиларига, охират кунига иймон келтиришинг, қадарнинг яхшиси ва ёмонига ишонишинг», деб жавоб берганлар.\nБанданинг қалбида охират кунига бўлган иймон қачонки у куннинг ҳақиқатидан воқиф бўлсагина, у кунда юз берадиган ҳолатлар, даҳшат ва машаққатларни англаб етсагина мустаҳкам ўрнашади.\nҚолаверса, банданинг қалбида охират кунига бўлган ишонч мустаҳкам ўрнашса, бу билим ва ишончи уни Аллоҳнинг манҳажи ва Расулининг йўлларида устувор бўлишга олиб келади. Чунки, у эртага албатта Аллоҳ жалла ва ало ҳузурида туришини ва Парвардигори ўртада таржимон бўлмаган ҳолатда у билан сўзлашишини, фаришта унга: «Номаи аъмолингни ўқи! Бугун ўз нафсинг ўзингга қарши етарли ҳисобчидир» (Исро: 14) деб нидо қилишини аниқ билади.\nУшбу силсиладан мурод – мусулмонларга панд-насиҳат ҳосил бўлса, улар шу сабабли узоқ давом этган уйқуларидан уйғонсалар, ғафлатдан кўз очиб, Аллоҳ таолога тавба ва инобат қилишга ошиқсалар. Шояд, ғофил огоҳланса, ухлаётган уйқусидан уйғонса, ўлим тўсатдан келиб, уларни кўча-кўйда жанжаллашиб турган пайтларида олиб кетиб қолишидан, улар на бирон васият қилишга ва на уйларига қайтишга қодир бўлмай қолишларидан олдин ғафлатдан қутулсалар.\nЭй мусулмонлар! Аллоҳ таоло айтади: «Бунга сабаб Аллоҳ Ҳақ экани ва Унинг Ўзи ўликларга ҳаёт бериши ҳамда У ҳамма нарсага қодир эканлигидир. Яна аниқки, (қиёмат) соати шак-шубҳасиз келувчидир ва албатта Аллоҳ қабрлардаги бор жонзотни тирилтирур» (Ҳаж: 6-7).\nИнсонлар қиёмат қойим бўлишини ҳар қанча узоқ санамасинлар, инсонларни яратган Зот у кунни жуда яқин санади.\nАллоҳ таоло айтади: «Чунки улар у (Кун)ни узоқ деб билурлар, Биз эса унинг яқинлигини билурмиз! У Кунда осмон эритилган мис каби бўлиб қолур. Тоғлар юнг каби (енгил) бўлиб қолурлар. Ва бирон дўст дўстидан (ҳол-аҳвол) сўрамас» (Маориж: 6-10).\nАллоҳ таоло деди: «(Қиёмат) Соати яқинлашиб қолди ва ой ҳам бўлинди» (Қамар: 1).\nАллоҳ таоло деди: «Аллоҳнинг фармони (яъни Қиёмат) келиб қолди. Бас, сизлар (эй мушриклар), уни шоштирмай қўя қолинглар» (Наҳл: 1).\nАллоҳ таоло деди: «Эй мўминлар, Аллоҳдан қўрқинглар ва (ҳар бир) жон эрта (Қиёмат Куни) учун нимани (яъни қандай эзгу амални) тақдим этганига қарасин! Аллоҳдан қўрқинглар! Албатта Аллоҳ қилаётган амалларингиздан хабардордир» (Ҳашр: 18).\nҚиёмат соати қойим бўлишининг аниқ вақти Аллоҳ жалла ва алонинг ўзига хос илм бўлиб, унинг қойим бўлиш вақтини на муқарраб фаришта ва на бирон пайғамбар билгай.\nАллоҳ субҳанаҳу ва таоло «Аъроф» сурасида айтади:\n«(Эй Муҳаммад соллаллоҳу алайҳи ва саллам), сиздан Соат (яъни Қиёмат) қачон воқе бўлади, деб сўрайдилар. Айтинг: «Унинг билими фақатгина Парвардигорим даргоҳидадир. Вақти-соати келганида ҳам фақат Ўзи ошкор қилур. У (яъни Қиёмат) Самовот ва Ер учун жуда оғир (даҳшатли) бир ишдир. У сизларга фақат тўсатдан — кутилмаганда келур». Гўё сиз у ҳақда яхши биладигандек сўрайдилар. Айтинг: «Унинг билими фақатгина Аллоҳ даргоҳидадир. Лекин жуда кўп одамлар уни билмайдилар»» (Аъроф: 187).\nАллоҳ таоло «Аҳзоб» сурасида айтади:\n«Одамлар сиздан (қиёмат) соати (қачон бўлиши) ҳақида сўрайдилар. «У (соатни) билиш ёлғиз Аллоҳнинг ҳузуридадир», деб айтинг. Қаердан билурсиз, эҳтимол у соат яқин келиб қолгандир» (Аҳзоб: 63).\nАллоҳ субҳанаҳу ва таоло «Ван-назиат» сурасида айтади:\n«(Эй Муҳаммад (соллаллоҳу алайҳи ва саллам), мушриклар) сиздан (ўша Қиёмат) Соатини қачон воқе бўлиши ҳақида сўрарлар. Сиз қаердасиз-у, уни (яъни Қиёмат қачон бўлишини) зикр қилиб-эслаш (қаерда)? (Яъни сиз ҳеч қачон у Куннинг вақтини айтиб бера олмайсиз). Уни (билиш) ёлғиз Парвардигорингизга бориб тўхтар. Сиз фақат ўша (Қиёмат)дан қўрқадиган кишиларни огоҳлантирувчисиз, холос. (Аммо у Куннинг қачон воқе бўлишини айтиб бериш сизнинг вазифангиз эмасдир). Улар у (Қиёмат Соати)ни кўрадиган Кунда (бу дунёда) гўё биргина пешиндан сўнг ёки чошгоҳ пайтида тургандек (яъни бир кун ҳам яшамагандек) бўлиб қолурлар!» (Ван-назиат: 42-46).\nҚиёмат қойим бўлиш соатини Аллоҳдан ўзга ҳеч ким билмайди.\nЖибрийл алайҳиссалом энг улуғ фаришта, Муҳаммад соллаллоҳу алайҳи ва саллам энг улуғ пайғамбар ва халқлар ичида энг олий манзилат эгаси бўлган зот эдилар. Шундай бўлгани ҳолда, Жибрийл Пайғамбар соллаллоҳу алайҳи ва саллам ҳузурларига келиб: «Қиёмат соати қачон?», деб сўраганларида у зот: «Бу ҳақда сўралувчи сўровчидан билувчироқ эмас», деб жавоб берганлар!! Сўровчи Жибрийл, сўралувчи эса Башир ва Назир (Муҳаммад соллаллоҳу алайҳи ва саллам) эдилар, ҳар иккилари қиёмат соати вақтини билмасдилар! Шундай экан, қайси оқил инсон қиёмат вақтини биламан дейишга журъат қила олади?!\nИмом Бухорий Ибн Умар розияллоҳу анҳумодан ривоят қилган ҳадисда Расулуллоҳ соллаллоҳу алайҳи ва саллам шундай деганлар:\n«Ғайб калитлари (илмлари) бешта, уларни Аллоҳдан бошқа ҳеч ким билмайди: 1) Ҳеч ким эртага нима бўлишини билмайди; 2) Ҳеч ким қоринлардаги (ҳомила)нинг нима бўлишини билмайди; 3) Ҳеч бир жон эртага нима қилишини билмайди; 4) Ҳеч бир жон қаерда ўлишини билмайди; 5) Ҳеч ким ёмғир қачон ёғишини билмайди».\nВа Аллоҳ таолонинг қуйидаги сўзларини ўқидилар:\n«Дарҳақиқат, ёлғиз Аллоҳнинг ҳузуридагина (қиёмат) соати (қачон бўлиши тўғрисидаги) билим бордир. У (Ўзи хохлаган вақтда, Ўзи хохлаган жойга) ёмғир ёғдирур ва (оналарнинг) бачадонларидаги ҳомилаларини (ўғилми-қизми, расоми-нуқсонлими, бахтлими-бахтсизми эканини) билур. Бирон жон эртага нима иш қилишини била олмас. Бирон жон қай ерда ўлишини ҳам била олмас. Фақат Аллоҳгина билувчи ва огоҳдир» (Луқмон: 34).\nГарчи, Аллоҳ таоло қиёмат соати вақтини яширган бўлса-да, У Зот бандалари огоҳланишлари ва тавбага шошилишлари учун қиёматдан олдин содир бўлувчи айрим аломат ва белгилар ҳақида хабар берган. Аллоҳ таоло айтади: «Улар (Макка кофирлари ўтмишдаги ўз пайғамбарларини ёлғончи қилган қавмлар дучор бўлган ҳалокатлардан эслатма-ибрат олмадилар), энди фақат тўсатдан (Қиёмат) Соати келиб қолишинигина кутмоқдалар. Дарвоқе унинг аломатлари келди» (Муҳаммад: 18).\nМен бу аломатларни уч қисмга бўлиб, сўз юритаман:\nБиринчи: Бўлиб ўтган ва ниҳоясига етган кичик аломатлар.\nИккинчи: Юз берган ва ҳали ниҳоясига етмаган кичик аломатлар.\nУчинчи: Ҳали содир бўлмаган кичик аломатлар\nБиринчи: Бўлиб ўтган ва ниҳоясига етган кичик аломатлар\nУшбу аломатлардан биринчиси Муҳаммад Мустафо соллаллоҳу алайҳи ва салламнинг пайғамбар қилиб юборилишларидир.\n«Саҳиҳайн»да келган ҳадисда у зот соллаллоҳу алайҳи ва саллам: «Мен (қиёмат) соати билан мана бу иккисидек (яқин) ҳолда юборилдим», деб кўрсаткич ва ўрта бармоқларига ишора қилдилар (Бухорий: №6503, Муслим: №2950). Демак, Пайғамбар соллаллоҳу алайҳи ва салламнинг юборилишлари ва у зотнинг вафотлари кичик аломат бўлиб, ҳар иккиси бўлиб ўтди.\n«Саҳиҳул Бухорий»да Авф ибн Молик розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам: «Қиёмат олдидан олтита нарсани сана» деб, биринчисини ўз вафотлари деб айтганлар (Бухорий: №3176).\nЮз берган ва ўтиб кетган кичик аломатлардан яна бири ойнинг бўлиниши ҳодисасидир. Аллоҳ таоло айтади: «(Қиёмат) Соати яқинлашиб қолди ва ой ҳам бўлинди» (Қамар: 1).\nБу ҳақда Расулуллоҳ соллаллоҳу алайҳи ва салламдан кўплаб ҳадислар ривоят қилинган. Имом Муслим ўз «Саҳиҳ»ида ривоят қилган ушбу ҳадислардан биргинасини сизларга айтиб ўтаман.\nАнас розияллоҳу анҳу айтадилар: Макка аҳли Расулуллоҳ соллаллоҳу алайҳи ва салламдан аломат (мўъжиза) кўрсатишини талаб қилишганида уларга ойнинг бўлинишини кўрсатдилар. Улардан: «Нима истайсизлар?», деб сўраганларида «Осмондаги ойни иккига бўлиб беришингни истаймиз», дедилар. Расулуллоҳ соллаллоҳу алайҳи ва саллам Парвардигорларидан сўрадилар. У Зот Пайғамбарининг сўровини ижобат қилиб, осмондаги ойни иккига бўлди. Пайғамбар соллаллоҳу алайҳи ва саллам: «Гувоҳ бўлинглар… Гувоҳ бўлинглар», дедилар (Муслим: №2800).\nШундан кейин ҳам улар инкор қилишди, юз ўгиришди, «Бу ҳар доимги сеҳр-ку!», дейишди.\nҚиёматнинг кичик аломатларидан яна бири Ҳижоз ерида ўт чиқишидир. Бухорий ва Муслим Абу Ҳурайра розияллоҳу анҳу ривояти билан келтирган ҳадисда Расулуллоҳ соллаллоҳу алайҳи ва саллам айтганлар: «Ҳижоз ерида Бусродаги туялар бўйинларини ёритиб юборувчи ўт чиқмагунича (қиёмат) соати қоим бўлмайди» (Бухорий: №7118, Муслим: №2902).\nБусро Шом диёридаги Ҳаврон деб аталувчи шаҳардир. Мазкур аломат ўз хоҳиш-ҳаволаридан сўзламайдиган Ростгўй зот қандай хабар берган бўлсалар, худди ўшандай содир бўлди.\nИмом Қуртубий «Ат-тазкира»да айтади: «Бу оят-аломат худди Расулуллоҳ соллаллоҳу алайҳи ва саллам айтганларидек бўлди. 654 йил жумодул-охиранинг учинчиси, чоршанба куни Ҳижоз еридан ўт чиқди ва бирон тоғу тошга етиб борса, уни эритиб, майдалаб ўтди. Бу ўтни бутун Шом аҳли кўрди.\nИккинчи: Юз берган ва ҳали ниҳоясига етмаган кичик аломатлар\n«Саҳиҳ Муслим»да келган ҳадисда Ҳузайфа ибн Ямон розияллоҳу анҳу айтадилар: «Расулуллоҳ соллаллоҳу алайҳи ва саллам бизларга (хутба қилиб) турдилар ва шу туришларида то қиёмат бўладиган бирон нарсани қолдирмай айтиб ўтдилар, уларни эслаган эслаб қолди, унутган унутди» (Муслим: №2891).\nПайғамбар соллаллоҳу алайҳи ва саллам бўлиб ўтажак фитналардан хабар бердилар. «Саҳиҳ Муслим»да Абу Ҳурайра ва бошқалар ривояти билан келган ҳадисда у зот айтадилар:\n«Зулматли тун парчалари каби фитналар келиб қолмасидан амаллар қилиб қолишга шошилингиз! (Ўша фитналар келган кунларда) киши мўмин бўлиб тонг оттириб, кечга бориб кофирга айланади ва мўмин бўлиб кеч киргазиб, кофир ҳолда тонг оттиради, дунё матоси эвазига динини сотиб юборади» (Муслим: №118, Термизий: №3196).\nҚоронғу тун зулмати парчаларидек қора фитналар! Киши иймонда тонг оттириб, кечга бормай кофирга айланади! Оқшом пайти иймон устида бўлгани ҳолда кофир бўлиб тонг оттиради!\nБугунги кунда мусулмон кишига кўндаланг бўлаётган фитналардан бири ғурбат фитнасидир. Чин мусулмон киши ҳозирда ўта оғир фитнани – ғурбат (ғариблик, бегоналик) фитнасини бошидан кечирмоқда. «Саҳиҳ Муслим»да Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтганларидек: «Ислом ғариб бўлиб бошланди ва қандай бошланган бўлса, шундай ғарибликка қайтади. Бас, ғарибларга (жаннат) хушхабари бўлсин» (Муслим: №145).\nҲозирда ғурбат аҳли динларини олиб қочмоқдалар. Имом Термизий «Сунан»да ҳасан санад билан ривоят қилган ҳадисда Расулуллоҳ соллаллоҳу алайҳи ва саллам: «Одамларга шундай замон келадики, у кунларда динини ушлаган киши қўлларида чўғни чангаллагандек бўлади», деганлар.\nМусулмон киши дуч келаётган фитналардан яна бири шаҳватлар фитнасидир. «Саҳиҳайн»да Мисвар ибн Махрамадан ривоят қилинган ҳадисда Расулуллоҳ соллаллоҳу алайҳи ва саллам айтадилар: «Қасамки, мен сизларга камбағаллик (зараридан) қўрқмайман, балки дунё сизларга худди аввалгиларга мўл-кўл қилингани каби мўл-кўл қилиб қўйилишидан ва сизлар ҳам улардек дунё йиғишда мусобақалашиб, оқибатда бу уларни ҳалок қилгани каби сизларни ҳам ҳалок қилишидан қўрқаман» (Бухорий: №6425, Муслим: №2961, Термизий: №2464).\nҒайратли мусулмон киши куфр давлатлари ва кофир миллатларнинг илм, маданият ва тараққиётда ҳайратомуз тезликда илгарилаб кетганини, ислом уммати эса ёмғирли совуқ тунда ҳар тарафга тирқираб кетган қўй подаси каби тарқоқ ҳолга келиб қолганини кўриб, дилига фитна оралайди, дастури Қуръон, пайғамбари Муҳаммад соллаллоҳу алайҳи ва саллам, парвардигори Раҳиму Раҳмон бўлган уммат шуми ўзи, нега бу уммат бу қадар хорликка тушиб қолди, жаҳолатга ботиб, заифлик ва ожизликка дучор бўлди, деб сиқилади.\nУндан ташқари, хотинлар ва бола-чақа фитнаси ҳам бор. Аллоҳ таоло айтади: «Эй мўминлар, албатта жуфтларингиз ва болаларингиздан сизлар учун душман бўлганлари ҳам бордир. Бас, улардан эҳтиёт бўлинглар!..» (Тағобун: 14).\n«Сизларнинг мол-мулкларингиз ва бола-чақаларингиз фақат бир фитна-имтиҳондир, холос. Улуғ ажр-мукофот эса ёлгиз Аллоҳнинг ҳузуридадир» (Тағобун: 15).\nФитналар кўпдир.. «Саҳиҳайн»да Анас розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтадилар: «Илмнинг кўтарилиб кетиши, жаҳолатнинг зоҳир бўлиши, зино кўпайиши, ароқхўрлик авж олиши, эркаклар камайиб, хотинлар кўпайиши, ҳатто элликта хотинга битта эркак тўғри келиши қиёматнинг аломатларидандир» (Бухорий: №80, 81, Муслим: №2671).\n«Сунанут-Термизий»да саҳиҳ санад билан келган ҳадисда Расулуллоҳ соллаллоҳу алайҳи ва саллам айтадилар: «Қиёмат олдидан замон яқинлашади (вақт тезлашади), йил ойга, ой ҳафтага, ҳафта кунга, кун эса бир ўтин ёнгудек вақтга ўхшаб қолади» (Термизий: №2434, Албоний «Ал-мишкот»да (№5389) саҳиҳ санаган).\nСодир бўлиб турган ва ўтиб кетмаган кичик аломатлардан яна бири ишни ўз эгасидан бошқага топширилишидир.\n«Саҳиҳул Бухорий»да Абу Ҳурайра розияллоҳу анҳудан ривоят қилинган ҳадисда келади: Бир аъробий Набий соллаллоҳу алайҳи ва саллам ҳузурларига кириб келди, у зот одамларга сўзлаб турган эдилар. У: «Ё Расулуллоҳ, қиёмат қачон?», деб сўради. Набий соллаллоҳу алайҳи ва саллам сўзларида давом этавердилар ва аъробийнинг саволига жавоб бермадилар. Сўзларини тугатгач: «Қиёмат ҳақида сўраган киши қани?», деб сўрадилар. «Мен шу ердаман, ё Расулуллоҳ», деди аъробий. «Омонат зое қилинса, қиёматни кутавер», дедилар. «Унинг зое бўлиши қандай бўлади?», сўради аъробий. «Ишни ўз аҳлидан бошқаси қўлига топширилса, қиёматни кутавер», дедилар (Бухорий: №59).\nАҳмад «Муснад»ида, Ҳоким «Мустадрак»ида Абу Ҳурайра розияллоҳу анҳудан ривоят қилган, Албоний «Саҳиҳул-жомиъ»да саҳиҳ санаган ҳадисда Пайғамбар соллаллоҳу алайҳи ва саллам: «Ҳали одамларга шундай алдамчи замонлар келадики, унда ёлғончининг гапини рост деб кўрилади, ростгўйни ёлғончига чиқарилади, хиёнатчига омонат қўйилади, омонатдор хиёнатчига чиқарилади, унда рувайбиза гапдонлик қилади», дедилар. «Ё Расулуллоҳ, рувайбиза ким?», деб сўралди. «Қадрсиз одам, – бир лафзда «ақлсиз одам» – омманинг ишига тааллуқли гапларни гапиради», деб жавоб бердилар».\nУлардан яна бири – ислом уммати устига бошқа халқлар ёпирилиб келишидир.\nАбу Довуд «Сунан»ида ва Аҳмад «Муснад»ида Савбон розияллоҳу анҳудан шундай ривоят қиладилар: «Расулуллоҳ соллаллоҳу алайҳи ва саллам: «Ҳали устингизга халқлар худди емакхўрлар товоғига ташланганидек ёпирилиб келади», дедилар. Биз: «Ё Расулуллоҳ, ўша куни озчилик бўлганимизданми?», деб сўрадик. «Сизлар у куни кўпчилик бўласизлар, лекин худди селнинг кўпиги каби кўпик бўласизлар, душманларингиз қалбидан маҳобат (қўрқув) олиб қўйилади ва қалбларингизга ваҳн (заифлик) солиб қўйилади», дедилар. «Ваҳн нима?», дедик. «Дунёга муҳаббат ва ўлимни ёмон кўриш», дедилар (Абу Довуд: №4297, Аҳмад: №22296, Албоний «Ас-саҳиҳа»да (№956) саҳиҳ санаган).\nБугун уммат айни воқеъликни бошидан кечириб яшамоқда! Ер юзининг энг хор халқлари бўлмиш яҳудийлар, сигирпарастлар ва атеистлар бугун Ислом уммати устига ёпирилиб келганлар, кучли-ю кучсиз, яқин-у узоқ халқлар томонидан ислом уммати бугун оёқости қилинмоқда.\nАломатлардан яна бири – Аҳмад, Табароний «Ал-кабийр»да саҳиҳ санад билан ривоят қилган, Абу Умома розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтган ҳолатдир: «Қиёмат олдидан сигир думига ўхшаш қамчи кўтарган кишилар бўлади, улар Аллоҳнинг ғазаби билан чиқиб, Аллоҳнинг ғазаби билан қайтишади» (Саҳиҳ, Муслим: №2857).\n«Саҳиҳ Муслим»да Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам айтганлар: «Дўзах аҳлидан икки тури борки, мен ҳали уларни кўрмадим: Биринчиси: қўлларида сигир думига ўхшаш қамчилари билан одамларни уриб юрадиган кимсалар. Иккинчиси: кийиниб олган, лекин яланғоч, (бошқаларни ҳам) йўлдан оздирувчи, ўзлари ҳам (ҳақдан) оғган ҳамда бошлари(даги сочлари)ни туянинг (бир тарафга) мойил бўлган ўркачлари сингари дўппайтириб олган аёллардир. Улар жаннатга кира олмайдилар, унинг ҳидини ҳам топа олмайдилар. Ваҳоланки, жаннатнинг ҳиди фалон масофадан келиб туради» (Муслим: №2128).\nСевикли дўстларим! Бу ҳақда гапни узоқ чўзиб ўтирмай, энди ҳали содир бўлмаган аломатлар ҳақида сўз юритишга ўтаман.\nБарча ҳамду санолар Аллоҳга хосдир. Мен ягона, шериксиз Аллоҳдан ўзга ҳақ илоҳ йўқ ва Муҳаммад соллаллоҳу алайҳи ва саллам Унинг бандаси ва элчисидир деб гувоҳлик бераман.\nРасулуллоҳ соллаллоҳу алайҳи ва саллам хабар берган ва ҳали содир бўлмаган қиёмат аломатларидан бири – Бухорий ва Муслим ривоят қилган ҳадисда у зот соллаллоҳу алайҳи ва саллам айтганлар: «Мол-дунё кўпайиб, тўлиб-тошмагунича, ҳатто бир киши молининг закотини чиқариб, уни оладиган одамни тополмай қолмагунича қиёмат қоим бўлмайди» (Бухорий: №7121, Муслим: №157).\nБаъзи аҳли илмлар айни шундай ҳол Умар ибн Абдулазиз розияллоҳу анҳу даврларида ҳам бир бўлиб ўтганини айтадилар.\nҲали содир бўлмаган аломатлардан яна бири Ростгўй зот мана бундай хабар берганлар. Бухорий ва Муслим Абу Ҳурайра розияллоҳу анҳудан ривоят қилган ҳадисда Расулуллоҳ соллаллоҳу алайҳи ва саллам айтадилар:\n«То Фурот (дарёси) тиллодан бўлган тоғни очмагунча қиёмат қоим бўлмайди. Одамлар уни деб уруш қиладилар ва ҳар юзтадан тўқсон тўққизтаси ўлдирилади. Улардан ҳар бир киши, қани энди нажот топган мен бўлсам эди, дейди».\nБир ривоятда айтганлар: «Келажакда Фурот тиллодан бўлган кон-дафинани очади. Ким унга ҳозир бўлса, ундан бирор нарсани олмасин» (Бухорий: №7119, Муслим: №2894, Абу Довуд: №4313, 4314, Термизий: №2572, 2573).\nҲали зоҳир бўлмаган аломатлардан яна бири Маҳдий розияллоҳу анҳунинг чиқишларидир.\nАбдуллоҳ ибн Масъуд розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам дедилар: «Агар дунёдан бор-йўғи бир кунгина қолган бўлса ҳам, Аллоҳ ўша кунни узайтиради ва унда мендан – ёки аҳли байтимдан – бўлган бир кишини чиқаради, унинг исми исмимга, отасининг исми отамнинг исмига тўғри келади, ер юзи не қадар жавру зулмга тўлган бўлса, у уни ўшанча адолатга тўлдиради» (Абу Довуд: №4282, Термизий: №2231, 2232).\nАллоҳ таоло бу киши билан динга қувват беради, у етти йил ҳукм юритади, шу вақт ичида жавру зулмга тўлган ер юзини адолатга тўлдиради, унинг даврида уммат ҳеч қачон кўрмаган фаровонликка эришади, ер ўз бағридаги набототни чиқариб беради, осмон ёмғир қуяди, ҳисобсиз мол-дунё берилади.\nИбн Касир айтадилар: «Унинг замонида мева-чева кўп, ҳосил мўл бўлади, мол-дунё тўлиб тошади, салтанат қудратли, дин барпо, яхшиликлар давомли бўлади» (Ан-ниҳая фил-фитан вал-малаҳим).\nУламолар ва имомларимиз сўзларига кўра, Маҳдий ҳақидаги ҳадислар маънавий мутавотирлик даражасига етган.\nШу миқдордаги сўз билан кифояланамиз, Аллоҳ таолодан сўраймизки, бизларни (гуноҳларимизни) ер юзида ҳам, ер остида ҳам, қиёмат кунида ҳам Ўзи яширсин. У бунинг эгаси ва унга Қодирдир.\n2011 йил 12-май


“Туркистон” санъат саройидаги баҳайбат монитор 7 кишини босиб қолди\n06 декабр 2020, Тошкент вақти: 06:24\n"Туркистон" ёзги концерт саройи\n“Туркистон” ёзги санъат саройининг ёзги биносида 19 май куни ўтказиладиган концерт олдидан саҳнадаги катта монитор қулаб тушди. Фожиа оқибатида етти киши жароҳатланди, улардан уч нафари оғир жароҳатлар билан шифохонага ётқизилди. Сарой расмийларининг айтишича, концерт бошланишидан олдин эсган кучли шамол мониторни қулатиб юборган.\n“Туркистон” санъат саройида 19 май куни соат 17да ўтказилиши режалаштирилган “Ёшлик баҳори” гала концерти ўтказилмади.\nБунга концерт бошланишидан бир неча дақиқа олдин сарой саҳнасидаги катта мониторнинг қулаб тушиши сабаб бўлди.\nВоқеа гувоҳларидан бири тошкентлик 21 ёшли Рустамнинг айтишича, кўпчилик қулаб тушган монитор остида қолган:\n- Ҳамма концерт бошланишини кутиб турганди. Ҳаво айланиб шамол турди. Бир икки томчи ёмғир ёға бошлади. Бир пайт саҳнадаги катта монитор қарсиллаб қулаб тушди. Қий-чув бўлиб кетди. Кейин тез ёрдам келиб жароҳатланганларни олиб кетди. Концерт бўлмади, - деди Рустам.\n“Туркистон” санъат саройининг ўзини таништирмаган мулозимининг Озодликка айтишича, фожиа оқибатида уч киши оғир жароҳат олган:\n- Концертдан олдин кучли шамол бўлди. Саройимиз очиқ жойдаку, шунга размери 4х4 бўлган монтиромиз дош беролмади шекилли, қулаб тушди. Аксига олиб ўша пайтда ёмғирдан қочган саҳна хизматчилари ўшанинг тагида экан. Беш-олти киши жароҳатланди, шулардан уч нафарининг жароҳати сал оғирроқ, қолганларга касалхонада биринчи ёрдам кўрсатилиб, жавоб берилган, - деди санъат саройи расмийси.\nМулозимнинг айтишича, мониторни осишда хавфсизлик қоидаларига риоя қилмаган шахслар тегишли жавобгарликка тортилади ва бундан сўнг хавфсизлик чоралари кучайтирилади.\nБироқ Озодлик билан боғланган воқеа гувоҳлардан бирининг ёзишича, фожиа содир бўлганда ҳеч қандай кучли шамол бўлмаган:\n"Мен ўзим бу воқеага гувоҳман. Кеча у ерда тамоман бошқача бўлди. Кучли шамол бўлгани йўқ. Бу фақат концерт ташкилотчиларининг айби. Монитор мустаҳкам монтаж қилинмагани боис узилиб одамларнинг устига тушди. Шамол ва ёмғирни айблаш ноўрин", деб ёзади воқеа гувоҳларидан бири.\n«Туркистон» саройининг ёзги залида 3034 та томошабин ўрни бор. Бу хабар саройда бундай фожиа содир бўлганига оид илк хабардир.\nБу санъат саройида ҳукумат тадбирлари, жамоат ташкилотлари гала-концертлари ва таниқли хонандаларнинг ёз мавсумида ўтказадиган бир неча кунлик йирик концерт дастурилари ўтказилади.


NASA астероидлар траекториясини ўзгартирувчи тизимни синовдан ўтказади – Kommers.uz\nТехнология\t17:50 | 13.11.21\nNASA астероидлар траекториясини ўзгартирувчи тизимни синовдан ўтказади\nЛойиҳа DART (Double Asteroid Redirection Test), яъни қўш астероиднинг йўналишини синовдан ўтказиш деб номланади\nNASA астероид парвози траекториясини ўзгартириш бўйича миссияга тайёргарликни якунламоқда. Бу ҳақда ташкилот сайтида маълумот берилди.\nҚайд этилишича, бу лойиҳа DART (Double Asteroid Redirection Test), яъни қўш астероиднинг йўналишини синовдан ўтказиш деб номланади. DART космик кемасининг синов парвози 23 ноябрга режалаштирилган. Қурилма қўш астероид «Дидим» билан тўқнашиб, унинг орбитаси ва парвоз траэкториясини ўзгартириши керак.\nҚурилма 23 ноябрда ишга туширилиши, «Дидим» астероиди билан тўқнашуви эса 2022 йилнинг октябрига мўлжалланган. DART «Дидим»ни ташкил этувчи иккита астероиддан кичикроқ бўлган «Диморфос» билан тўқнашиши керак. Диаметри тахминан 160 метр бўлган «Диморфос» бу тизимда каттароқ астероидни айланиб чиқадиган сунъий йўлдош ролини ўйнайди.


АЦИКЛИНЛАБИАЛЕ – medu.uz – Дорилар ҳақида маълумотлар ўзбек тилида\nHome Йўриқномалар АЦИКЛИНЛАБИАЛЕ\nACICLINLABIALE 5% – АЦИКЛИНЛАБИАЛЕ 5% сиртга қўллаш учун қалам\nAciclovir – ацикловир\nACICLINLABIALE – герпес вируси, шу жумладан herpes simplex вирусига таъсир кўрсатувчи специфик ва селектив вирусларга қарши воситадир.\nACICLINLABIALE катталар ва ўсмирларда лабларнинг оддий герпес вирусли инфекцияси herpes simplex (лаблардаги қайталанувчи герпес) ни даволаш учун қўлланади.\nАцикловир, валацикловир ёки бирон-бир тўлдирувчиларга аллергия (ўта юқори сезувчанлик) да.\nПрепаратни фақат лабларда оддий герпес вируси herpes simplex билан шикастланган соҳаларгагина суртиш керак; оғиз, кўзлар, бурун ва қин каби шиллиқ қаватларга суртиш тавсия этилмайди, чунки бу таъсирланишни чақириши мумкин.\nДори воситасини генитал герпесни даволаш учун ишлатилмасин.\nКўзларга тўсатдан тушишидан сақланиш учун эҳтиёткорликка риоя қилиш керак.\nМаҳсулотни ишлатиш, айниқса узоқ вақт ишлатиш сезувчанликка олиб келиши мумкин. Агар бу юз берса, даволашни тўхтатиш ва даволовчи шифокорга мурожаат этиш керак.\nЛаблардаги қайталанувчи герпеснинг оғир шакллари бўлган шахслар шифокор билан маслаҳатлашишлари керак.\nГерпеси бўлган шахсларга вирусни юқтиришдан, айниқса фаол шикастланишлар бўлганда сақланишлари тавсия этилади.\nПРЕПАРАТНИ БОШҚА ДОРИ ВОСИТАЛАРИ ВА МАҲСУЛОТЛАР БИЛАН ЎЗАРО ТАЪСИРИ\nБошқа препаратлар билан клиник аҳамиятли ўзаро таъсири аниқланмаган.\nACICLINLABIALE /АЦИКЛИНЛАБИАЛЕ ни қўллаш вақтида бошқа турдаги дерматологик маҳсулотлар (косметика, қуёшдан ҳимоя қилувчи кремлар, лаблар учун бальзамлар) ёки герпесни даволаш учун препаратларни қўллаш мумкин эмас.\nАгар бошқа тиббий препаратлар, шу жумладан рецептсиз бериладиган препаратлар ишлатилаётган бўлса ёки яқинда ишлатилган бўлса, шифокор ёки фармацевт билан маслаҳатлашиш керак.\nҚачон препарат фақат шифокор билан маслаҳатлашгандан кейин ишлатилиши керак\nИммунитети жуда сусайган пациентларда (ОИТС бўлган беморлар ёки суяк кўмиги кўчириб ўтказилган пациентлар) ацикловирни орал препаратлар кўринишида юборишни кўриб чиқиш керак. Бундай пациентларга герпес ва ҳар қандай инфекцияни даволаш юзасидан даволовчи шифокори билан маслаҳатлашиш тавсия этилади.\nБирон-бир препаратни қўллашдан олдин шифокор ёки фармацевт билан маслаҳатлашиш керак.\nҲомиладорлик ва/ёки эмизиш даврида ACICLINLABIALE ни фақат шифокор билан маслаҳатлашгандан кейин ва у томонидан ҳар бир индивидуал ҳолатда фойда/хавф нисбатини баҳолагандан кейингина ишлатиш керак.\nШунга қарамасдан, ацикловир кремини маҳаллий қўллагандан кейин ацикловирнинг тизимли таъсири жуда паст ҳисобланади.\nМаҳсулотни савдога чиқарилгандан кейин ҳомиладорлик вақтида ацикловирни қўллаш юзасидан маълумотларни қайд этиш ацикловирнинг турли шаклларини қабул қилган ҳомиладор аёлларда ҳомиладорликнинг якунларини намойиш қилган.\nКузатишлар умумуй аҳолига нисбатан ацикловирнинг таъсирига дучор бўлган субъектлар орасида туғма нуқсонларнинг сонини ошмаслигини намойиш қилган, шунингдек барча туғма нуқсонларда умумий сабабни ажратиб олиш учун уларнинг махсуслиги ёки тизимлилиги аниқланмаган.\nХалқаро тан олинган стандарт тестлашни ўтказилганда ацикловирни тизимли юбориш қуёнлар, каламушлар ёки сичқонларда эмбриотоксик ёки тератоген самараларга олиб келмаган.\nКаламушларда ностандарт тестлашда онада токсик таъсирлар чақирган тери ости юқори дозаларини юборгандан кейин ҳомилани ривожланишидаги аномалиялар кузатилган. Бу натижаларнинг клиник аҳамияти номаълум ҳисобланади.\nЧекланган маълумотлар препарат тизимли таъсиридан кейин ҳақиқатдан ҳам кўкрак сутига киришини намойиш этади. Лекин она томонидан ACICLINLABIALE қабул қилингандан кейин эмизганда бола томонидан қабул қилинадиган доза жуда паст бўлади.\nАгар Сиз ҳомиладорман деб гумон қилсангиз ёки ҳомиладорликни режалаштирган бўлсангиз, шифокорга мурожаат этинг.\nACICLINLABIALE нинг айрим компонентлари ҳақидаги муҳим маълумот\nДори воситаси таркибида мавжуд бўлган пропилпарагидроксибензоат аллергик реакциялар (ҳатто кечиктирилган) чақириши мумкин.\nТиббий маълумот мақсадидаги изоҳ\nЛаблардаги герпес юқумли ҳисобланади, шунинг учун шикастланган жойларингизга бошқа шахсларни тегишига ёки инфекцияни юқтириши мумкин бўлган Сизнинг шахсий буюмларингиздан (масалан сочиқ) фойдаланишига йўл қўйманг.\nПрепарат суртилгандан кейин қўлларни ювишдан олдин тананинг бошқа соҳаларига, айниқса кўзларга тенгманг.\nКўзларга тегмасликка ҳаракат қилинг. Кўзларнинг герпетик инфекцияси шох парда ярасига олиб келиши мумкин.\nЛаблар шикастланганда ўпишишдан, айниқса болаларни ўпишдан сақланинг.\nПуфакларни юзасини шикастламаслик ва яра қатронини кўчирмасликка ҳаракат қилинг. Сиз нафақат ярага бошқа микробларни олиб киришингиз, ҳатто герпес инфекциясини бармоқларингизга олиб киришингиз мумкин.\nБошқа одамлар билан битта стакан ёки анжомлардан фойдаланманг.\nПРЕПАРАТ ҚАНДАЙ ҚЎЛЛАНАДИ\nМиқдор (катталар ва 12 ёшдан ошган ўсмирлар)\nACICLINLABIALE ни тунги вақтдан ташқари кунига тахминан 4 соатлик интервал билан кунига 5 марта қўллаш керак. Дори воситасини бевосита идишдан инфекцияланган соҳага суртиш керак.\nДиққат: тавсия этилган дозани ошириш мумкин эмас.\nБолалар: ACICLINLABIALE препаратини 12 ёшгача бўлган болаларда қўллаш тавсия этилмайди (“Қўллаш мумкин бўлмаган ҳолатлар” бўлимига қаранг).\nҚачон қўллаш керак ва қўллаш давомийлиги\nПрепаратни кун давомида ҳар 4 соатда, камида беш кун кетма-кет суртиш керак. Агар соғайиш кузатилмаса, даволашни кейин 5 кунга узайтириш мумкин (максимал йўл қўйиладиган муддат – 10 кунгача).\nACICLINLABIALE препаратининг максимал самарасига уни ўз вақтида: герпес билан шикастланишнинг бошланғич даврида қўллаш орқали эришилади. Оптимал натижага эришиш учун препаратни герпеснинг биринчи симптомларида (санчиқ, қизариш, шиш ёки қичишиш) суртиш муҳим.\nАгар муаммо такрорланса ёки вирусни намоён бўлишининг яқиндаги бирон-бир ўзгаришларини аниқлаган бўлсангиз, шифокорга мурожаат этинг.\nАгар 10 кун даволагандан кейин симптомлар сақланса ёки ёмонлашиш кузатилса, ҳар қандай вақтда шифокорга мурожаат этинг.\nДори воситасини қўллар билан тегмасдан бевосита шикастланган соҳаларга суртиш керак; лекин пациентларга суртгандан кейин қўлларни ювиш керак; инфекцияни ёмонлашиши ёки юқишига йўл қўймаслик учун шикастланган соҳасини ортиқча ишқалиш ёки сочиқ билан тегиш мумкин эмас.\nДори воситаси шахсан Сиз учун буюрилган; шундай қилиб, препарат очилгандан кейин яроқлилик муддати ўтгунча ишлатиш керак ва бошқа одамлар билан бирга ишлатилиши мумкин эмас.\nПРЕПАРАТНИНГ ДОЗАСИ ОШИРИБ ЮБОРИЛГАНДА НИМА ҚИЛИШ КЕРАК\nҲатто 255 мг ацикловир сақловчи кремли тюбикнинг ичидагисини ҳаммаси ютиб юборилганда ҳам ножўя самараларни пайдо бўлиши кутилмайди.\nACICLINLABIALE тўсатдан ютиб юборилганда/ҳаддан ташқари дозаси қабул қилинганда дарҳол шифокорга хабар беринг ёки яқиндаги шифохонага мурожаат этинг.\nАГАР БИР ЁКИ БИР НЕЧА ҚАБУЛ ҚИЛИШНИ ЎТКАЗИБ ЮБОРИЛГАН БЎЛСА НИМА ҚИЛИШ КЕРАК\nАгар Сиз дори воситасини қўллаш вақтини ўтказиб юборган бўлсангиз, уни иложи борича тезроқ суртинг, сўнгра одатдаги тартибда қўллашни давом эттиринг.\nАгар ACICLINLABIALE қўллаш бўйича бирон-бир гумонлар бўлса, шифокорга ёки фармацевтга мурожаат этиш керак.\nБарча тиббий препаратлар каби ушбу препарат ҳам, гарчи пациентларда намоён бўлмасада ножўя самараларга олиб келиши мумкин.\nНожўя самараларни таснифлаш учун қуйидаги тез-тезлик нуқтаи назардан шартли статистика ишлатилган: жуда тез-тез >1/10, тез-тез >1/100 ва <1/10, тез-тез эмас >1/1000 ва <1/100, кам ҳолларда >1/10000 ва <1/1000, жуда кам ҳолларда <1/10000.\nТери ва тери ости реакциялари\nACICLINLABIALE препарати суртилгандан кейин вақтинча ачишиш ёки оғриқ\nтерини ўртача қуриши ёк кепакланиши\nкучли қизариш (эритема)\nсуртгандан кейин контакт дерматит. Сезувчанликка тест ўтказилган жойларда реакцияга олиб келган моддалар ацикловир эмас, крем асосининг компонентлари эканлиги аниқланган.\nангионевротик шиш ва эшакеми билан кечувчи иситмани ўзи ичига олувчи дарҳол типдаги ўта юқори сезувчанлик реакциялари.\nУшбу маълумот иловасидаги йўриқномаларга амал қилиш ножўя самаралар хавфини камайтиради.\nАгар ножўя самаралардан биронтаси жиддийлашса ёки агар Сиз ушбу иловада санаб ўтилмаган бирон-бир ножўя самараларни сезсангиз, илтимос шифокорингиз ёки фармацевтга хабар беринг.\nЯРОҚЛИЛИК МУДДАТИ ВА САҚЛАШ ШАРОИТИ\nACICLINLABIALE препаратини болалар ололмайдиган жойда сақланг.\nЭтикеткасида кўрсатилган яроқлилик муддати ўтгач дори воситасини ишлатиш мумкин эмас. Яроқлилик муддати кўрсатилган ойнинг сўнги кунига тўғри келади.\n25°С дан юқори бўлмаган ҳароратда сақлансин. Совутгичда сақланмасин.\nДори воситаларини канализацияга ёки маиший чиқиндилар билан бирга ташлаш мумкин эмас. Керак бўлмаган дори воситаларини қандай йўқ қилиш кераклиги ҳақида фармацевтдан сўранг. Бу атроф муҳитни ҳимоя қилишга ёрдам беради.\nҲар доим тиббий препарат ҳақида маълумотга эга бўлиш муҳим, шунинг учун ўрамни ҳам йўриқномали иловани ҳам сақланг.\nБир грамм қуйидагиларни сақлайди:\nТаъсир этувчи модда: Ацикловир – Aciclovir 50 мг\nТўлдирувчилар: Суюқ парафин – Paraffina Liquida, оқ юмшоқ парафин – Paraffina Bianca Soffice, қаттиқ парафин г – Paraffina Solida g, асалари муми – Cera d’api, оқ церезин – Ceresina bianca, эмульгатор Arlacel 582, натрий гиалуронати – Sodio Ialuronato, аллантоин – Allantoina, D, L-альфа-токоферол ацетати – d,l-Alfa- Tocoferil-Acetato, пропил-пара-гидроксибензоат – Propil-Para-Idrossibenzoato, бутил-гидрокситолуол – Butil-Idrossitoluene, тозаланган сув – Acqua Depurata, динатрий эдетати – Edetato disodico, ванил ароматизатори, ширин ароматизатор.\nACICLINLABIALE контейнерда/тубини бураш орқали дори воситасини ажратиб чиқарувчи бураладиган қопқоқли оқ пластмассали цилиндрик шаклдаги аппликаторда сақланувчи сиртга қўллаш учун қаламча (стик) кўринишида ишлаб чиқарилади. Ўрамда 2,5 г ли 1 аппликатор мавжуд.\nFabbrica, 3/A – 35031 Abano Terme (PD)